open-index/open-wikipedia-markdown huggingface dataset:
ఎర్రోళ్ల శ్రీనివాస్

**ఎర్రోళ్ల శ్రీనివాస్‌** తెలంగాణ రాష్ట్రానికి చెందిన రాజకీయ నాయకుడు. ఆయన తెలంగాణ రాష్ట్ర ఎస్సీ, ఎస్టీ కమిషన్‌ తొలి ఛైర్మన్‌గా పని చేశాడు. ఎర్రోళ్ల శ్రీనివాస్ న తెలంగాణ వైద్య సేవలు, మౌలిక వసతుల అభివృద్ది సంస్థ కార్పొరేషన్‌ ఛైర్మన్‌గా 15 డిసెంబర్ 2021న నియమితుడయ్యాడు.
## జననం, విద్యాభాస్యం
ఎర్రోళ్ల శ్రీనివాస్ తెలంగాణ రాష్ట్రం,  సిద్దిపేట జిల్లా, చిన్న కోడూరు మండలం, గంగాపూర్ గ్రామంలో మే 5న జన్మించాడు. ఆయన ఉస్మానియా యూనివర్సిటీ నుండి పి.హెచ్.డి పూర్తి చేశాడు.
## రాజకీయ జీవితం
ఎర్రోళ్ల శ్రీనివాస్ తెలంగాణ ఉద్యమంలో ఉస్మానియా విశ్వవిద్యాలయంలో విద్యార్థి సంఘం నాయ‌కుడిగా కీలకంగా పని చేశాడు. ఆయన 2001లో ఏర్పాటైన తెలంగాణ రాష్ట్ర సమితి పార్టీ అనుబంధ సంఘం తెలంగాణ విద్యార్థి విభాగం తొలి అధ్యక్షుడిగా నియమితుడై, 2003లో ఓయూ ఆర్ట్స్ కళాశాల టీఆర్‌ఎస్వీ అధ్యక్షుడిగా, 2004లో జంటనగరాల టీఆర్‌ఎస్వీ విభాగం ప్రధాన కార్యదర్శిగా, 2005-07 వరకు టీఆర్‌ఎస్వీ రాష్ట్ర ప్రధాన కార్యదర్శిగా, 2007-2010 వరకు టీఆర్‌ఎస్వీ రాష్ట్ర అధ్యక్షుడిగా, టిఆర్ఎస్ పార్టీ పొలిట్ బ్యూరో సభ్యుడిగా వివిధ హోదాల్లో పని చేశాడు. ఎర్రోళ్ల శ్రీనివాస్ తెలంగాణ రాష్ట్ర ఎస్సీ, ఎస్టీ కమిషన్‌ తొలి ఛైర్మన్‌గా 4 జనవరి 2018న నియమితుడయ్యాడు. ఆయన తెలంగాణ వైద్య సేవలు, మౌలిక వసతుల అభివృద్ది సంస్థ కార్పొరేషన్‌ చైర్మన్‌గా 15 డిసెంబర్ 2021న నియమితుడై,  22 డిసెంబర్ 2021న భాద్యతలు చేపట్టాడు.

బంజారాహిల్స్‌ ఇన్‌స్పెక్టర్‌తో దురుసుగా ప్రవర్తించి, పోలీసుల విధులను అడ్డుకున్నారని భారాస ఎమ్మెల్యే పాడి కౌశిక్‌రెడ్డి సహా 25 మందిపై కేసు వారిలో ఎర్రోళ్ల శ్రీనివాస్‌ ఒకరు. కేసు దర్యాప్తులో భాగంగా ఆయనను పోలీసులు 2024 డిసెంబర్ 26న అరెస్టు చేసి నాంపల్లిలోని మూడో అదనపు చీఫ్‌ జ్యూడిషియల్‌ మేజిస్ట్రేట్‌ ముందు హజరుపరచగా బెయిల్‌ మంజూరైంది.

## మూలాలు

వర్గం:సిద్దిపేట జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ ఉద్యమకారులు
వర్గం:తెలంగాణ కార్పొరేషన్ మాజీ చైర్మన్లు
మాబెల్లే అరోల్

**మాబెల్లే అరోల్** - మధ్యప్రదేశ్‌లోని జబల్‌పూర్‌లో 26 డిసెంబర్ 1935లో జన్మించారు. ఆమె అసలు పేరు మాబెల్లే ఇమ్మాన్యుయేల్‌. డ్యూక్ విశ్వవిద్యాలయం, భారతదేశంలో బోధించిన థియాలజీ, గ్రీకు ప్రొఫెసర్ కుమార్తె. ఆమె వివాహం డాక్టర్ రజనీకాంత్ అరోల్‌తో అయింది. వారు తమ కొత్త జీవితాన్ని గ్రామీణ ప్రాంతాల్లోని అట్టడుగువర్గాల సంరక్షణకు అంకితం చేస్తామని ప్రమాణం చేశారు. 1962-66లో ముంబైకి తూర్పున 320 కిలోమీటర్ల దూరంలో ఉన్న వడాలలోని మిషన్ హాస్పిటల్‌లో పనిచేశారు. ఆ తరువాత, ఈ జంట జాన్స్ హాప్కిన్స్ విశ్వవిద్యాలయంలో మెడిసిన్, సర్జరీలో వారి రెసిడెన్సీ శిక్షణ, అలాగే పబ్లిక్ హెల్త్‌లో మాస్టర్స్ పొందేందుకు ఫుల్‌బ్రైట్ స్కాలర్‌షిప్‌పై యునైటెడ్ స్టేట్స్‌లో నాలుగు సంవత్సరాలు శిక్షణపొందారు. కమ్యూనిటీ హెల్త్ రంగంలో అగ్రగామి అయిన కార్ల్ టేలర్ ఆధ్వర్యంలో, గ్రామీణ భారతదేశంలోని పేద, అట్టడుగు వర్గాలకు సమాజ ఆధారిత ప్రాథమిక ఆరోగ్య సంరక్షణ, అభివృద్ధిని అందించడానికి కాంప్రహెన్సివ్ రూరల్ హెల్త్ ప్రాజెక్ట్ ఆలోచనను అరోల్స్ రూపొందించారు. ఆమె భర్తతో కలసి సమగ్ర గ్రామీణ ఆరోగ్య ప్రాజెక్ట్ నిర్వహించి చేసిన విశేష కృషికి గానూ కమ్యూనిటీ లీడర్‌షిప్ కింద 1979లో రామన్ మెగసెసే అవార్డు'ను అందుకున్నారు. 1999లో మరణించిన మాబెల్లే అరోల్ జ్ఞాపకార్థం, ఆమె పేరు మీద ఫెలోషిప్ రజనీకాంత్ అరోల్‌ 2001లో ప్రారంభించారు. వీరి సంతానం రవి అరోల్(కొడుకు), శోభ(కూతురు).

## కంప్రెస్సివ్ రూరల్ హెల్త్ ప్రాజెక్ట్
యుఎస్‌లో తమ చదువు తర్వాత భారతదేశానికి తిరిగి వచ్చిన అరోల్ దంపతులు పేద, కరవు పీడిత ప్రాంతమైన జామ్‌ఖేడ్‌లో పనిచేయాలని నిర్ణయించుకున్నారు. జామ్‌ఖేడ్‌ గ్రామ నాయకులు తమ ప్రాజెక్ట్ ని ఆహ్వానించారు. ఇక అరోల్ దంపతులు అక్కడే స్థిరపడిపోయారు. ఆగస్టు 1970లో సమగ్ర గ్రామీణ ఆరోగ్య ప్రాజెక్ట్(CRHP)ని స్థాపించారు. ఇది ప్రారంభంలో  8 గ్రామాలకు పరిమితం అయినా మొత్తం జనాభా 10,000.

అలా 25 సంవత్సరాలలో ఈ ప్రాజెక్ట్ 178 గ్రామాలకు విస్తరించి 250,000 మందికి లబ్దిచేకూరింది. చక్కని ఫలితాలు అందుకుంది. శిశు మరణాలు 1,000 జనాభాకు 176 నుండి 23కి పడిపోయాయి. ఆరోగ్యం విషయంలో గ్రామాలలో గణనీయమైన మెరుగుదల కనపడింది. గర్భిణీ స్త్రీలు, పిల్లలకు పోషకాహారలోపం లేకుండా దాదాపు ఒక శాతానికి వచ్చింది.

మరో 15 సంవత్సరాలలో 300 గ్రామాలకు విస్తరించిన కంప్రెస్సివ్ రూరల్ హెల్త్ ప్రాజెక్ట్ 500,000 మందికి పైగా ప్రజలకు మేలు చేసింది. అంతేకాకుండా పరోక్షంగా ఈ సంస్థ ప్రభావం ఒక మిలియన్ మందిపై ఉంటుందని అంచనా వేయబడింది.

## ప్రచురణలు
1989లో అరోల్ దంపతులు తమ అనుభవాలను పుస్తకంగా రాయడానికి గ్రాంట్ పొంది, అది రెండేళ్లలో పూర్తిచేసారు. 1994లో ప్రచురితమైన జామ్‌ఖేడ్ లో సమగ్ర గ్రామీణ ఆరోగ్య ప్రాజెక్ట్ ప్రారంభం నుండి దాని అభివృద్ధిని వివరించారు. ప్రజారోగ్య రంగంలో అభ్యాసకులకు ఇది ఒక క్లాసిక్ రీడ్‌ లాంటిది.

## మూలాలు

## వెలుపలి లంకెలు

వర్గం:1935 జననాలు
వర్గం:1999 మరణాలు
వర్గం:మధ్య ప్రదేశ్ వ్యక్తులు
ఎం.పి. శివజ్ఞానం

**ఎం.పి. శివజ్ఞానం** (26 జూన్ 1906 - 3 అక్టోబర్ 1995) - అతని పూర్తి పేరు మైలై పొన్నుస్వామి శివజ్ఞానం. ప్రముఖంగా మా.పో.సి. అని కూడా పేరు. ఒక స్వాతంత్ర్య సమరయోధుడు. రాజకీయవేత్తగా తమిళ అరసు కళగం అనే రాజకీయ పార్టీని స్థాపించారు. అతను 100 కంటే ఎక్కువ పుస్తకాలు రచించాడు.

## జీవిత చరిత్ర
1906 జూన్ 26న మద్రాసు నగరం(ప్రస్తుతం చెన్నైగా మార్చబడింది)లోని థౌజండ్ లైట్స్‌లోని సాల్వన్‌కుప్పంలో ఎం.పి. శివజ్ఞానం జన్మించాడు. ఆయన తల్లిదండ్రులైన పొన్నుస్వామి, శివగామిలకు దైవభక్తి ఎక్కువ. పేదరికం కారణంగా అతని చదువు ౩వ తరగతితో నిలిచిపోయింది. తోబుట్టువుల్లో పెద్దవాడైన ఎం.పి. శివజ్ఞానం కొంతకాలం దినసరి కూలీగా మారాడు. ఆ తరువాత ఎనిమిదేళ్లపాటు నేత కార్మికుడిగా పనిచేశాడు. తదుపరి ప్రెస్ ఆఫ్ తమిళ్ జర్నల్‌లో కంపోజిటర్‌గా ఎం.పి. శివజ్ఞానం జీవితాన్ని ప్రారంభించాడు.

1967లో ద్రవిడ మున్నేట్ర కజగం అభ్యర్థిగా త్యాగరాయనగర్ నియోజకవర్గం నుండి పోటీ చేసి అతను తమిళనాడు శాసనసభకు ఎన్నికయ్యాడు. తమిళనాడు విభజనలో ఆయన పాల్గొనడం రాష్ట్ర చరిత్రలో ముఖ్యమైన వ్యక్తిగా గుర్తింపువచ్చింది. అతని ప్రయత్నాల ద్వారా రాష్ట్రం మద్రాసును నిలుపుకుంది. అతని 'ది నామాడే వర్సెస్ మనడే' ఆందోళన కారణంగా ఆంధ్రప్రదేశ్ నుండి తిరుత్తణిని కలుపోగలిగింది. 1986లో ఎం. జి. రామచంద్రన్‌చే తమిళనాడు లెజిస్లేటివ్ కౌన్సిల్ రద్దు చేయబడినప్పుడు అతను ఛైర్మన్ (ప్రిసైడింగ్ అధికారి)గా వ్యవహరించారు.

## అవార్డులు, సన్మానాలు

* 1950 ప్రొఫెసర్ ఆర్.పి.సేతుపిళ్లైచే సిలంబు సెల్వర్ బిరుదు ప్రదానం చేయబడింది.
* 1966 ఆయన రాసిన వల్లలార్కండ ఒరుమైపాడు పుస్తకానికి సాహిత్య అకాడమీ అవార్డు.
* 1970 అంతర్జాతీయ విద్యా సంవత్సరంలో మద్రాస్‌లోని యునెస్కో మండ్రం అందించిన అవార్డు.
* 1972 భారత రాష్ట్రపతిచే పద్మశ్రీ అవార్డు.
* 1976 తమిళనాడు ఇయాల్, ఇసై, నాటక మండ్రం, మద్రాస్ రచించిన కలైమామణి టైటిల్.
* 1979 మద్రాసు విశ్వవిద్యాలయం ద్వారా డాక్టర్ ఆఫ్ లిటరేచర్.
* 1979 అన్నామలై యూనివర్సిటీ, చిదంబరం, తమిళనాడు వారిచే డాక్టర్ ఆఫ్ లిటరేచర్
* 1980 తమిళనాడు ప్రభుత్వం 1200 పేజీలతో ఆయన రచించిన ఈనాతు పోరాటం అనే పుస్తకానికి బహుమతిని ప్రదానం చేసింది. ఈ పుస్తకాన్ని భారత మాజీ రాష్ట్రపతి తిరు వి.వి.గిరి. విడుదల చేశారు. 
* 1985 విడుతలై పోరిల్ తమిళగం పుస్తకాన్ని తమిళనాడు ప్రభుత్వం జాతీయం చేసింది.
* 1985 మధురై కామరాజర్ విశ్వవిద్యాలయంచే పేరవై చెమ్మల్ అవార్డు.
* 2006 తమిళనాడు గౌరవనీయ ముఖ్యమంత్రి డా. కళైంజ్ఞర్ ఎం. కరుణానిధి 15 ఆగస్టు 2006 నాడు స్వాతంత్ర్య సమరయోధుడు, తమిళ పండితుడు సిలంబు చెల్వార్ ఎం.పి. శివజ్ఞానం స్మారక తపాలా బిళ్ళను విడుదల చేసారు. 
* 2006 ఎం.పి. శివజ్ఞానం పుస్తకాలను తమిళనాడు ప్రభుత్వం జాతీయం చేసింది.
* 2011 మా.పో.సి విగ్రహం. త్యాగరాయ నగర్ (టి.నగర్, చెన్నై)లో ఆవిష్కరించారు.

## మూలాలు


వర్గం:భారత తపాలా బిళ్ళపై ఉన్న ప్రముఖులు
కె.ఎస్.హెగ్డే

**కౌడూర్ సదానంద హెగ్డే**, (1909 జూన్ 11 - 1990మే 24) ఒక భారతీయ న్యాయనిపుణుడు, రాజకీయవేత్త, అతను భారతదేశ సుప్రీంకోర్టులో న్యాయమూర్తిగా, తరువాత లోక్‌సభ స్పీకర్‌గా పనిచేసాడు. హెగ్డే నిట్టే విద్యా సంస్థను స్థాపించాడు. అతను భారత సుప్రీంకోర్టులో న్యాయమూర్తిగా పనిచేసిన సంతోష్ హెగ్డే తండ్రి. 

## రాజకీయ జీవితం
హెగ్డే 1947 నుండి 1951 వరకు పబ్లిక్ ప్రాసిక్యూటర్‌గా పనిచేసాడు.1952లో అతను రాజ్యసభకు ఎన్నికయ్యాడు,ఆ పదవిలో 1957 వరకు కొనసాగాడు. 1967లో హెగ్డే భారత సుప్రీంకోర్టులో న్యాయమూర్తిగా నియమితులయ్యాడు. 1973 ఏప్రిల్ 30న, అతను తనతోపాటు పనిచేసిన దిగువ సహోద్యోగులలో ఒకరు భారత ప్రధాన న్యాయమూర్తిగా నియమితులైనప్పుడు, సూత్రప్రాయంగా తన రాజీనామాను సమర్పించాడు.

ఆ తరువాత, హెగ్డే మరోసారి సామాజిక, రాజకీయ ఉద్యమాలలో చురుకుగా పాల్గొనడం ప్రారంభించాడు. 1977లో బెంగుళూరు దక్షిణ నియోజకవర్గం నుంచి జనతా పార్టీ టికెట్‌పై లోక్‌సభకు ఎన్నికయ్యాడు. చాలా కాలం తర్వాత, హెగ్డే నీలం సంజీవ రెడ్డి రాజీనామా తర్వాత స్పీకర్ అయ్యాడు. అతను 1977 నుండి 1980 వరకు ఈ పదవిలో ఉన్నాడు. రాష్ట్రపతి పదవికి లాల్ కృష్ణ అద్వానీ హెగ్డే పేరును సూచించగా, సంజీవ రెడ్డికి ఆమోదం లభించింది. దానితో సంజీవ రెడ్డి స్థానంలో హెగ్డే లోక్‌సభ స్పీకర్‌గా నియమితులయ్యాడు.  1979లో లోక్‌సభ రద్దు అయిన తర్వాత హెగ్డే ఎన్నికల రాజకీయాల నుంచి తప్పుకున్నాడు. 1980లో భారతీయ జనతా పార్టీని స్థాపించినప్పుడు అందులో చేరి కొంతకాలం ఉపాధ్యక్షుడిగా పనిచేసాడు.  నిట్టే గ్రామానికి ఉన్నత పాఠశాలను అందించడానికి 1979లో నిట్టే ఎడ్యుకేషన్ ట్రస్ట్‌ను స్థాపించాడు. హెగ్డే 1990 మే 24న మంగళూరులోని తన నివాసంలో మరణించాడు.అతని భార్య మీనాక్షి. వారికి ఆరుగురు పిల్లలు.అందులో ముగ్గురు కుమారులు, ముగ్గురు కుమార్తెలు. 

## వారసత్వం
భారత సర్వోన్నత న్యాయస్థానం న్యాయమూర్తిగా, అతని ఎక్కువుగా అభిమానించే ప్రసిద్ధ వి.కేశవానంద భారతి .వి. కేరళ రాష్ట్రం కూడా పదమూడు న్యాయమూర్తుల బెంచ్‌లో ఒక భాగంగా ఉన్నాడు.అయితే ఆ సమయంలో హెగ్డే సీనియర్ న్యాయమూర్తి అయినప్పటికి, మెజారిటీ తీర్పును వెలువరించిన వెంటనే, రాజీనామా చేసాడు.ఆ స్థానంలో జస్టిస్ ఎ.ఎన్.రే భారత ప్రధాన న్యాయమూర్తిగా నియమితులయ్యాడు. హెగ్డే సంస్మరణలో, జస్టిస్ ఎం.ఎం ఇస్మాయిల్ ఇలా "సుప్రీం కోర్ట్ న్యాయమూర్తిగా అతని పదవీకాలం ప్రాథమిక న్యాయ సూత్రాలు, ఆచరణాత్మక సాధారణ-జ్ఞానంతో వర్ణించబడిన అతని నేర్చుకున్న తీర్పులకు ప్రసిద్ధి చెందింది. అతని న్యాయ వృత్తి ముగింపు, అతను తన పదవికి అంటిపెట్టుకున్న ఆత్మగౌరవం, గౌరవానికి సమానంగా గుర్తించదగింది, ఎందుకంటే అతను తన కార్యాలయానికి ఎటువంటి సంకోచం లేకుండా రాజీనామా చేసాడు [sic] అతను ఆల్ ఇండియా రేడియోలో వార్తలను విన్నాడు.అతని ఇద్దరు సీనియర్ సహచరులు సుప్రీంకోర్టు ప్రధాన న్యాయమూర్తి నియామకంలో భర్తీ చేయబడ్డారు."  అని రాసాడు.

హెగ్డే మెడికల్ అకాడమీ, డేరాలకట్టెలోని ఒక వైద్య కళాశాల, నిట్టే ఎడ్యుకేషన్ ట్రస్ట్ యూనిట్‌కి హెగ్డే పేరు పెట్టారు.జస్టిస్ కె.ఎస్.హెగ్డే ఛారిటబుల్ ఫౌండేషన్, మంగళూరులో విద్య, సమాజ అభివృద్ధికి అంకితమైన ట్రస్ట్, హెగ్డే జ్ఞాపకార్థం స్థాపించబడింది. జస్టిస్ కె.ఎస్.హెగ్డే ఫౌండేషన్ ప్రతి సంవత్సరం అవార్డులను ప్రదానం చేస్తుంది.మునుపటి విజేతలలో భారత మాజీ ప్రధాని మన్మోహన్ సింగ్ ఒకడు. 

## మూలాలు

వర్గం:1990 మరణాలు
వర్గం:1909 జననాలు


## వెలుపలి లంకెలు
కపట నాటక సూత్రధారి

**కపట నాటక సూత్రధారి** 2021లో తెలుగులో విడుదలైన సస్పెన్స్ థ్రిల్లర్ సినిమా. ఫ్రెండ్స్ అడ్డా  బ్యాన‌ర్‌పై మనీష్ నిర్మించిన ఈ సినిమాకు క్రాంతి సైన దర్శకత్వం వహించాడు. విజ‌య్ శంక‌ర్, సంప‌త్ కుమార్, చందులాల్ నటించిన ఈ సినిమా నవంబర్‌ 12, 2021న విడుదలైంది.
## కథ
ఒక బస్తీకి చెందిన యాదగిరి(విజయ్ శంకర్ ),  సెంథిల్(సంపత్ కుమార్), పూర్ణ(చందులాల్), పుష్ప(అమీక్ష), కల్పన(సునీత) స్వశక్తితో ఎదగాలని అనుకొంటున్న ఈ ఐదుగురికి లోన్ ఇప్పిస్తామని బ్యాంక్‌ ఉద్యోగి చెప్పడంతో రుణం కోసం దరఖాస్తు చేసుకొంటారు. ఈ క్రమంలో బ్యాంకులో తాకట్టు పెట్టిన బంగారానికి బదులు ఖాతాదారులకు నకిలీ బంగారం ఇస్తున్నారనే విషయం బయటకు వస్తుంది. భారీ స్కామ్ బయటకు రావడంతో పోలీస్ ఆఫీసర్ అరవింద్ (రుద్ర) రంగంలోకి దర్యాప్తు చేపడుతారు. అయితే  బ్యాంక్ అధికారులు ఈ స్కామ్ నుంచి బయటపడటానికి నేరాన్ని ఈ ఐదుగురిపై నెట్టేస్తారు. ఈ స్కామ్ నుంచి ఈ ఐదుగురు బస్తీ వాసులు ఎలా బయటపడ్డారు? అనేదే మిగతా సినిమా కథ.

## నటీనటులు

*విజయ్ శంకర్  - యాదగిరి
*సంపత్ కుమార్ - సెంథిల్ 
*చందులాల్  - పూర్ణ
*అమీక్ష - పుష్ప
*సునీత - కల్పన 
*అరవింద్ - రుద్ర
*భాను ప్రసాద్  -  బ్యాంక్ మేనేజర్ 
*రవిప్రకాశ్  
*మేక రామకృష్ణ 
*విజయ్
*అమన్ ఖాన్  
*శ్రీరాగ్  
*నిరంజన్
*మాస్టర్ బాబా ఆహిల్  

## సాంకేతిక నిపుణులు

*బ్యానర్:  ఫ్రెండ్స్ అడ్డా 
*నిర్మాత: మనీష్ (హలీమ్)
*సహా నిర్మాతలు: ఉమా శంకర్వెంకటరామరాజుశరత్ కుమార్జగదీశ్వర్ రావుశేషు కుమార్ఎండి హుస్సేన్
*కథ, స్క్రీన్‌ప్లే, దర్శకత్వం: క్రాంతి సైన 
*సంగీతం: రామ్ తవ్వా
*నేపథ్య సంగీతం: వికాస్ బడిస
*సినిమాటోగ్రఫీ: సుభాష్ దొంతి 
*ఎడిటింగ్: ఛోటా కె ప్రసాద్
*మాటలు: రామకృష్ణ
*పాటలు: శ్రీనివాస్ సూర్య 
*డాన్స్ : జిత్తు మాస్టర్

## మూలాలు

## బయటి లింకులు
* 
వర్గం:2021 తెలుగు సినిమాలు
వర్గం:2021 సినిమాలు
రాజా రిత్విక్

**రాజవరం రాజా రిత్విక్** భారతదేశానికి చెందిన చెస్‌ క్రీడాకారుడు. ఆయన 2021లో గ్రాండ్‌మాస్టర్‌ (జీఎం) హోదా అందుకొని దేశంలో 70వ గ్రాండ్​మాస్టర్​గా, తెలంగాణ రాష్ట్రం నుంచి మూడో గ్రాండ్​మాస్టర్​గా నిలిచాడు.

## జననం, విద్యాభాస్యం
రాజా రిత్విక్ కుటుంబం పెద్దపల్లి జిల్లా, మంథనికి చెందినవారు, ఆయన తండ్రి ఆర్‌.శ్రీనివాసరావు ఉద్యోగరీత్యా కుటుంబంతో వరంగల్‌లో స్థిరపడ్డారు. రాజా రిత్విక్ 2004లో ఆర్‌.శ్రీనివాసరావు, దీపిక దంపతులకు జన్మించాడు.రిత్విక్ జూబ్లీ హిల్స్ లోని ఆర్చిడ్స్ ఇంటర్నేషనల్ స్కూల్ లో పదవ తరగతి పూర్తి చేసి, ప్రస్తుతం సికింద్రాబాద్‌ సైనిక్‌పురిలోని భవాన్స్‌ శ్రీ రామకృష్ణ విద్యాలయంలో 12వ తరగతి చదువుతున్నాడు.

## క్రీడా జీవితం
రాజా రిత్విక్ ఆరేళ్ల వయసులో తన తండ్రి చదరంగం ఆడుతుంటే చూసి చెస్‌ ఆట పట్ల ఆకర్షితుడయ్యాడు. వరంగల్‌లో స్థానిక కోచ్‌ బొల్లం సంపత్‌ వద్ద ఓనమాలు నేర్చుకొని మెరుగైన శిక్షణ కోసం హైదరాబాద్‌లోని ‘రేస్‌ చెస్‌ అకాడమీ’లో కె.నరసింహా రావు వద్ద తన ఆటతీరుకు మెరుగులు దిద్దుకున్నాడు. ప్రస్తుతం రిత్విక్ ఎన్‌.వి.ఎస్‌. రామరాజు వద్ద శిక్షణ తీసుకుంటున్నాడు.
;సాధించిన విజయాలు
# 2009లో భీమవరంలో జరిగిన అండర్‌-7 చెస్‌ పోటీల్లో చాంపియన్‌షిప్‌ గెలిచాడు
#2012లో కామన్వెల్త్‌ చాంపియన్‌షిప్‌లో అండర్‌–8 విభాగంలో రజతం పతకం
#2013లో, 2015లో ఆసియా స్కూల్స్‌ టోర్నమెంట్ లో స్వర్ణ పతకం
#2017 జూన్‌లో జాతీయ అండర్‌–13  చాంపియన్‌  
#2017 అక్టోబర్‌లో జరిగిన జాతీయ అండర్‌–17 చాంపియన్‌
#2018లో ఆసియా యూత్‌ చాంపియన్‌షిప్‌లో 5 స్వర్ణ పతకాలు
## ఇవి కూడా చుడండి
* బింద్యారాణి దేవి
* సంకేత్ మహదేవ్ సార్గర్
* తేజస్విన్ శంకర్
* రూపా రాణి టిర్కీ
* జెరెమీ లాల్రినుంగా

## మూలాలు

వర్గం:2004 జననాలు
వర్గం:తెలంగాణ వ్యక్తులు
రామ్ అసుర్

**రామ్‌ అసుర్‌** 2021లో విడుదల కానున్న తెలుగు సినిమా. ఎఎస్‌పి మీడియా హౌస్‌, జీవీ ఐడియాస్‌ బ్యానర్ల పై అభిన‌వ్ స‌ర్ధార్‌, వెంక‌టేష్ త్రిప‌ర్ణ  నిర్మించిన ఈ సినిమాకు వెంకటేష్‌ త్రిపర్ణ దర్శకత్వం వహించాడు. అభినవ్‌ సర్దార్‌, రామ్‌ కార్తిక్‌, చాందిని తమిళ్‌రాసన్‌, శాని సాల్మాన్‌, శెర్రి అగర్వాల్‌ ప్రధాన పాత్రల్లో నటించిన ఈ సినిమా నవంబర్‌ 19న విడుదల కానుంది.

## చిత్ర నిర్మాణం
ఈ సినిమా పేరు మొదట ‘పీనట్ డైమండ్’ అనే పేరుతో షూటింగ్ ప్రారంభించి, మాస్ ఆడియెన్స్ కు రీచ్ కాదనే ఉద్దేశ్యంతో  సినిమా పేరును ‘రామ్ అసుర్’గా మార్చారు.
## కథ
రామ్ (రామ్ కార్తీక్) కృత్రిమంగా వజ్రం చేయడానికి ప్రయత్నిస్తుంటాడు. ఈ విషయంలో ఆయన ఎంత ప్రయత్నించినా విజయం సాధించలేడు. అదే సమయంలో ప్రేమించిన అమ్మాయి  ప్రియ(షెర్రీ అగర్వాల్‌) అతడిలో వదిలి వెళ్లిపోవడంతో బాగా డిస్టర్బ్ అవుతాడు. ఎలాగైనా జీవితంలో మళ్లీ లేచి నిలబడాలి అనే ఉద్దేశంతో ఫ్రెండ్ సాయంతో రామాచారి (శుభలేఖ సుధాకర్)ను కలవగా సూరిని (అభినవ్ సర్దార్) కలవమని సూచిస్తాడు. ఇంతకీ సూరికి, రామ్ కు సంబంధం ఏంటి ? అస్సలు సంబంధం లేని వీళ్లిద్దరి జీవితాలు ఎలా కలిశాయి..?  రామ్ కృత్రిమ వజ్రం చేసాడా లేదా? అనేదే మిగతా సినిమా కథ.

## నటీనటులు
*అభినవ్‌ సర్దార్‌  
*రామ్ కార్తీక్  
*సుమన్  
*శుభలేఖ సుధాకర్
*చాందిని తమిలరసన్  
*శాని సాల్మాన్‌  
*శెర్రి అగర్వాల్‌

## సాంకేతిక నిపుణులు
*బ్యానర్లు:  ఎఎస్‌పి మీడియా హౌస్‌, జీవీ ఐడియాస్‌ 
*నిర్మాత: అభిన‌వ్ స‌ర్ధార్‌, వెంక‌టేష్ త్రిప‌ర్ణ  
*కథ, స్క్రీన్‌ప్లే, దర్శకత్వం: వెంకటేష్‌ త్రిపర్ణ  
*సంగీతం: భీమ్స్ సిసిరోలియో
*సినిమాటోగ్రఫీ:  జె. ప్రభాకర్ రెడ్డి

## మూలాలు

వర్గం:2021 తెలుగు సినిమాలు
వర్గం:2021 సినిమాలు
ప్రభుదాస్ పట్వారి

**ప్రభుదాస్ పట్వారీ** (1909-85) గుజరాత్ రాష్ట్రానికి చెందిన న్యాయవాది, స్వాతంత్ర్య సమరయోధుడు, రాజకీయ నాయకుడు, గాంధేయవాది. 1977-1980 మధ్యకాలంలో తమిళనాడు రాష్ట్రానికి గవర్నర్‌గా పనిచేశాడు. 1978లో తమిళ గ్రామీణ ప్రాంతాలలో బాగా ప్రాచూర్యం పొందాడు.

## జననం
ప్రభుదాస్ 1909లో గుజరాత్ రాష్ట్రంలో జన్మించాడు.

## ఉద్యమంలో
మహాత్మా గాంధీ పిలుపుమేరకు క్విట్ ఇండియా ఉద్యమంలో చేరి గాంధేయవాదిగా, తమిళనాడు రాజ్‌భవన్‌లో మాంసాన్ని వడ్డించడానికి నిరాకరించి శాఖాహారుడిగా నిలిచాడు.

## సామాజిక సేవ
నిరు పేదలకు సహాయం చేయడానికి అనేక మార్పులను తీసుకువచ్చాడు. తన సొంత రాష్ట్రం గుజరాత్‌తోపాటు, తమిళనాడు రాష్ట్ర గవర్నర్‌గా అట్టడుగు వర్గాల మహిళలకు సహాయం చేయడానికి, బాల్య వివాహాలను నిరోధించడానికి అనేక సంస్థలను ప్రారంభించడంలో సహాయం చేశాడు. కార్మికులు, మహిళలతోపాటు సమాజంలోని బలహీనుల కోసం ప్రో-బోనో కేసులపై పోరాడాడు. హిందూ-ముస్లిం ఐక్యతను గౌరవిస్తూ ఇరువర్గాలకు సహాయం చేయడానికి ప్రయత్నించాడు. మతపరమైన అల్లర్ల సమయంలో వారిని ఏకం చేశాడు. ఇందిరాగాంధీ పరిపాలనలో ఎమర్జెన్సీకి వ్యతిరేకంగా పోరాటం చేసి జైలుశిక్షను అనుభవించాడు.

## మరణం
ప్రభుదాస్ పట్వారీ 1985లో మరణించాడు.

## మూలాలు

వర్గం:గాంధేయవాదులు
వర్గం:1985 మరణాలు
వర్గం:1909 జననాలు
వర్గం:తమిళనాడు గవర్నర్లు
వర్గం:గుజరాత్ వ్యక్తులు
వర్గం:గుజరాత్ స్వాతంత్ర్య సమర యోధులు
వర్గం:గుజరాత్ రాజకీయ నాయకులు
ఒనకే ఓబవ్వ

**ఒనకే ఓబవ్వ** భారతదేశంలోని కర్ణాటకలో గల చిత్రదుర్గ రాజ్యంలో రోకలి (ఒనకే)ని ఆయుధంగా చేసుకొని హైదర్ అలీ దళాలతో ఒంటరిగా పోరాడిన ఒక హిందూ యోధురాలు. ఆమె భర్త చిత్రదుర్గలోని రాతి కోటలో కాపలాదారుగా ఉండేవాడు, శత్రుమూకలు వచ్చినపుడు శంఖం ఊది సైనికులను అప్రమత్తం చేయడం అతడి పని. కర్ణాటక రాష్ట్రంలో ఓబవ్వను, అబ్బక్క రాణి, కెలాడి చెన్నమ్మ, కిత్తూరు చెన్నమ్మలతో పాటు అగ్రశ్రేణి మహిళా యోధురాలుగా ప్రజలు గుర్తించారు.
## ఓబవ్వ పోరాటం
ఎడమ|thumb|కర్ణాటక లోని  చౌటా గ్రామంలోని ఒక చౌరాస్తాలో అబ్బక్క శిలావిగ్రహం.
మదకరి నాయకుని కాలంలో, హైదర్ అలీ (1754-1779) సేనలు చిత్రదుర్గ నగరాన్ని ముట్టడించాయి. అదే సమయంలో ఓబవ్వ భర్త భోజనం చేయడానికి ఇంటికి వచ్చాడు. అతని భోజనం సమయంలో అతనికి త్రాగడానికి కొంచెం నీరు అవసరమైంది, కాబట్టి అతని భార్య ఓబవ్వ ఒక కుండలో నీరు సేకరించడానికి కొండపైకి చెరువు దగ్గరకి వెళ్ళింది. అక్కడ ఒక రంధ్రం గుండా కోటలోకి ప్రవేశించేందుకు హైదర్ అలీ సైన్యం ప్రయత్నించడాన్ని ఆమె గమనించింది. దీని విషయమై తన భర్తను తినే కంచం ముందు నుండి లేపడం ఇష్టంలేక, ఆమెనే రోకలి (కన్నడ: ఒనకే) (వరి గింజలను కొట్టడానికి ఉపయోగించేది)ని పట్టుకొని రంధ్రం నుండి లోపలకు వచ్చిన సైనికున్ని ఒక్కొక్కరిగా తలపై కొట్టి చంపి, మిగిలిన దళాలకు అనుమానం రాకుండా నిశ్శబ్దంగా చనిపోయినవారిని తరలించింది.  భోజనం చేసి తిరిగి వచ్చిన ఓబవ్వ భర్త ముద్ద హనుమ, రక్తంతో తడిసిన ఓనకెతో పాటు తన చుట్టూ ఉన్న అనేక శత్రువుల మృతదేహాలతో నిలబడి ఉన్న ఓబవ్వను చూసి ఆశ్చర్యపోయాడు.  తరువాత, అతను శంఖం ఊదటం తో సైనికులు అప్రమత్తమై శతృమూకలను ఎదిరించారు. కానీ తప్పించుకున్న ఒక శత్రు సైనికుడు ఆమెను తీవ్రంగా గాయపరిచాడు. దాంతో ఆమె తుది శ్వాస విడిచింది. ఆమె సాహసోపేత ప్రయత్నం ఈసారి కోటను కాపాడినప్పటికీ, 1779లో చిత్రదుర్గ కోట హైదర్ అలీ చేతిలో ఓడిపోయినప్పుడు హైదర్ అలీ చేసిన దాడిని మదకరి అడ్డుకోలేకపోయింది.
## గుర్తింపు
పుట్టన్న కనగల్ దర్శకత్వం వహించిన నాగరహావు చిత్రంలో ఆమె వీరోచిత ప్రయత్నం ఒక ప్రసిద్ధ పాట-శ్రేణిలో చిత్రీకరించబడింది.  చిత్రదుర్గలోని స్పోర్ట్స్ స్టేడియంకు వీర వనిత ఒనకే ఓబవ్వ స్టేడియం, ఆమె పేరు పెట్టబడింది, ఆమె స్మారకార్థం అశోక్ గుడిగార్ చేత చెక్కబడిన విగ్రహం, చిత్రదుర్గలోని జిల్లా కమీషనర్ కార్యాలయం ముందు ప్రతిష్టించబడింది.
## సినిమా
2019లో కన్నడ భాషా చారిత్రాత్మక డ్రామా చిత్రం చిత్రదుర్గడ ఒనకే ఓబవ్వ, పేరుతో చిత్రించారు.నాగరహావు సినిమాలో ఒనకే ఓబవ్వ పాత్రలో నటి జయంతి నటించింది.
## మూలాలు

వర్గం:భారత స్వాతంత్ర్య సమర యోధులు
వర్గం:కర్ణాటక స్వాతంత్ర్య సమర యోధులు
ధర్మలింగం ఉదయ్‌కుమార్‌

**ఉదయ్‌కుమార్‌  ధర్మలింగం** (, , ) భారతీయ విద్యావేత్త,  రూపాయి చిహ్నం రూపకల్పనకు ప్రసిద్ధి చెందిన రూపకర్త. అతను రూపొందించిన రూపాయి చిహ్నం ఆకృతి, ఐదు చిన్న జాబితా చిహ్నాల డిజైన్లు నుండి ఎంపిక చేయబడింది.  అతని అభిప్రాయం ప్రకారం, ఈ రూపాయి చిహ్నం డిజైన్ భారతీయ త్రివర్ణ పతాకంపై ఆధారపడి ఉంది. 

## వ్యక్తిగత జీవితం
కుమార్ , ద్రవిడ మున్నేట్ర కజగం (డిఎంకె) పార్టీకి చెందిన తమిళనాడు రాష్ట్ర శాసనసభ మాజీ సభ్యుడు ఎన్. ధర్మలింగం కుమారుడు.

## విద్యావేత్తగా
కుమార్ చెన్నై లోని లా చాటెలైన్ జూనియర్ కళాశాలలో చదివాడు. అతను 2001లో చెన్నైలోని అన్నా యూనివర్సిటీలో స్కూల్ ఆఫ్ ఆర్కిటెక్చర్ అండ్ ప్లానింగ్ (ఎస్.ఎ.పి) నుండి ఆర్కిటెక్చర్ (బి.ఆర్కి) లో బ్యాచిలర్ డిగ్రీ పొందాడు. తదనంతరం అతను 2003లో ఇండియన్ ఇన్‌స్టిట్యూట్ ఆఫ్ టెక్నాలజీ బాంబే, బొంబాయి నుండి ఇండస్ట్రియల్ డిజైన్ సెంటర్ (ఐ.డి.సి.) నుండి విజువల్ కమ్యూనికేషన్‌లో ఎం.డి, మాస్టర్స్ డిగ్రీ పొందాడు. అతను (ఐ.డి.సి.)లో తన డాక్టరల్ అధ్యయనాలను చేసాడు. 2010లో తన డాక్టర్ ఆఫ్ ఫిలాసఫీ అందుకున్నాడు.

## పరిశోధనల దిశగా
thumb| రూపాయి చిహ్నం |ఎడమ|200x200px
అతనికి ఆసక్తి ఉన్న రంగాలలో అతని డాక్టరల్ పరిశోధన విషయం గ్రాఫిక్ డిజైన్, టైపోగ్రఫీ, టైప్ డిజైన్, డిజైన్ రీసెర్చ్ తమిళ టైపోగ్రఫీ  పై ప్రత్యేక దృష్టి పెట్టింది. 

అతను భారతదేశంలోని కొద్దిమంది ఫాంట్ నిపుణులలో ఒకరైన ప్రొఫెసర్ జి.వి.శ్రీకుమార్ మార్గదర్శకత్వంలో ఉదయ్‌కుమార్‌ ఐడిసిలో మినీ ప్రాజెక్ట్‌గా "పరాశక్తి" అనే తమిళ ఫాంట్‌ను రూపొందించాడు. తన మాస్టర్ ఆఫ్ డిజైన్ ప్రాజెక్ట్ సమయంలో అతను తమిళ టైపోగ్రఫీపై ఒక పుస్తకాన్ని వ్రాసి, రూపొందించాడు.  

ఇది తమిళ ప్రజలకు అటువంటి అంశాన్ని తీసుకురావడానికి చేసిన మొదటి ప్రయత్నం.ఈ పుస్తకంలో ఆంగ్ల పదాలను ఉపయోగించే అనేక టైపోగ్రాఫిక్ పదాల కోసం కుమార్ కొత్త తమిళ పదజాలాన్ని సృష్టించాడు. 49వ ఇంటర్ ఐ.ఐ.టి. స్పోర్ట్స్ మీట్ అధికారిక చిహ్నం రూపకల్పన కోసంకూడా కుమార్ మార్గదర్శకత్వం అందించాడు. 

## రూపాయి చిహ్నం ఆకృతి
ఉదయ్‌కుమార్‌ భారత కరెన్సీకి రూపాయి చిహ్నం రూపకల్పనను రూపొందించాడు. ఈ చిహ్నం దేవనాగరి అక్షరం र 'రా', రోమన్ పెద్ద అక్షరం 'R' ఉపయోగించి రూపొందించబడింది. అక్షరాలు హిందీలో రూపాయ, ఆంగ్లంలో రూపాయి అనే పదం నుండి ఉద్భవించాయి, కాబట్టి ఈ చిహ్నం భారతీయులకు, అంతర్జాతీయ వినియోగదారులకు అర్థవంతంగా ఉంది. చిహ్నం శిరో రేఖను ఉపయోగిస్తుంది. ఇది భారతీయ దేవనాగరి లిపికి ప్రత్యేకమైన క్షితిజ సమాంతర టాప్ లైన్. రెండు క్షితిజ సమాంతర రేఖలు "సమాన" గుర్తును ఏర్పరుస్తాయి. ఇది త్రివర్ణ భారత జెండాను కూడా ప్రేరేపిస్తుంది.భారత సమాచార, ప్రసార మంత్రిత్వ శాఖ మంత్రి అంబికా సోని 2010 జులై 15న కొత్త రూపాయి చిహ్నాన్ని ఆమోదించింది. ఉదయ్‌కుమార్‌ కృషికి  2,50,000 నగదు బహుమతి లభించింది.

## మూలాలు

వర్గం:1978 జననాలు
వర్గం:జీవిస్తున్న ప్రజలు
వర్గం:తమిళనాడు వ్యక్తులు
వర్గం:కళాకారులు
వర్గం:చెన్నైకి చెందిన కళాకారులు

## వెలుపలి లంకెలు
ఇదే నా సవాల్

**ఇదే నా సవాల్** 1984, జూన్ 15న విడుదలైన తెలుగు డబ్బింగ్ సినిమా. రజనీకాంత్, రీనా నటించిన ఈ సినిమా 1980లో విడుదలైన నాన్ పొట్ట సవాల్ అనే తమిళ సినిమాకు తెలుగు అనువాదం.
## నటీనటులు
* రజనీకాంత్ - రాము
* రీనా - రూప
* ఎం.ఆర్.రాధా 
* మనోరమ
* ఎస్.ఎ.అశోకన్
* మేజర్ సుందర్‌రాజన్
* పండరీబాయి - పండరీబాయి
* సి.ఎల్.ఆనందన్ - రాము స్నేహితుడు
* జయమాలిని
* సురుళి రాజన్
* వి.ఎస్.రాఘవన్
* సిలోన్ మనోహర్
* ఆర్.ఎస్.మనోహర్ - డాక్టర్
* కె.కన్నన్ - ఎం.బి.సింగ్
* ఎస్.వి.రాందాస్

## సాంకేతికవర్గం
* కథ, దర్శకత్వం: పురచ్చిదాసన్
* సంగీతం: ఇళయరాజా

## పాటలు
ఈ చిత్రంలోని పాటల వివరాలు

## కథ
## మూలాలు

## బయటిలింకులు
* 

వర్గం:డబ్బింగ్ సినిమాలు
వర్గం:రజనీకాంత్ నటించిన సినిమాలు
వర్గం:జయమాలిని నటించిన సినిమాలు
వర్గం:పండరీబాయి నటించిన సినిమాలు
ఆదర్శ్ బాలకృష్ణ

**ఆదర్శ్ బాలకృష్ణ** భారతదేశానికి చెందిన సినిమా నటుడు. ఆయన తెలుగుతో పాటు హిందీ, కన్నడ సినిమాల్లో నటించాడు. ఆదర్శ్ బాలకృష్ణ 2005లో హిందీలో విడుదలైన ఇక్బాల్ సినిమా ద్వారా సినీరంగంలోకి అడుగుపెట్టాడు. ఆయన 2017లో బిగ్ బాస్ సీజన్ 1లో రన్నరప్‌గా టైటిల్‌ను అందుకున్నాడు. 
## నటించిన సినిమాలు

## టెలివిజన్

## మూలాలు

వర్గం:1984 జననాలు
వర్గం:జీవిస్తున్న ప్రజలు
వర్గం:బిగ్ బాస్ (తెలుగు టీవీ సిరీస్) పోటీదారులు
దేశదిమ్మరి

**దేశ‌దిమ్మ‌రి** 2018లో విడుదలైన తెలుగు సినిమా. స‌వీన క్రియేష‌న్స్ బ్యాన‌ర్‌పై స్వతంత్ర గోయల్ నిర్మించిన ఈ సినిమాకు న‌గేష్ నారాదాసి దర్శకత్వం వహించాడు. తనీష్, ష‌రీన్, సుమన్, ముకుల్ దేవ్ ప్రధాన పాత్రల్లో నటించిన ఈ సినిమా నవంబర్‌ 2, 2018న విడుదలైంది.
## కథ
చిన్నతనంలోనే తల్లితండ్రులను కోల్పోయిన యోగి (తనీష్) ఏదీ పట్టించుకోకుండా దేశదిమ్మిరిలా తిరుగుతూ ఉంటాడు. ఆ క్రమంలో ఆశ (షరీన్)తో  పరిచయం ఏర్పడుతుంది. ఆశ తో పరిచయం తరువాత అతని జీవితంలో ఎలాంటి మార్పు వచ్చింది? అనేదే మిగతా సినిమా కథ.
## నటీనటులు
*తనీష్  
*ష‌రీన్  
*సుమన్  
*ముకుల్ దేవ్
*స‌మ్మెట‌ గాంధీ
*ఫిష్ వెంకట్

## సాంకేతిక నిపుణులు
*బ్యానర్: స‌వీన క్రియేష‌న్స్  
*నిర్మాత:  స్వతంత్ర గోయల్
*కథ, స్క్రీన్‌ప్లే, దర్శకత్వం: న‌గేష్ నార‌దాసి
*సంగీతం:  సుభాష్ ఆనంద్
*సినిమాటోగ్రఫీ: మ‌ల్లిఖార్జున్ నార‌గాని
*ఎడిటింగ్: నంద‌మూరి హ‌రి
*కొరియోగ్ర‌ఫీ:  ప్ర‌దీష్ ఆంటోని
## పాటలు

## మూలాలు

## బయటి లింకులు
* 

వర్గం:2018 తెలుగు సినిమాలు
సుధా సింగ్

ఉత్తర ప్రదేశ్‌లోని రాయ్‌బరేలీకి చెందిన సుధా సింగ్‌ (జననం 25 జూన్ 1986) 3000 మీటర్ల స్టీపుల్‌చేజ్ ఈవెంట్‌లో భారత ఒలింపిక్ క్రీడాకారిణి. 2005 సంవత్సరం  నుండి అంతర్జాతీయ ఈవెంట్‌లలో భారతదేశానికి ప్రాతినిధ్యం వహిస్తుంది.గణతంత్ర దినోత్సవం సందర్బంగా  కేంద్ర ప్రభుత్వం ప్రకటించిన పౌర పురస్కారాల్లో 2021 వ సంవత్సరానికి గాను పద్మశ్రీ’ అవార్డు లభించింది.

## ఉద్యోగం కోసం చెక్‌ నిరాకరణ
ఆసియా గేమ్స్‌లో స్వర్ణం సాధింఛి స్టీపుల్‌ఛేజ్‌లో తొమ్మిది సార్లు జాతీయ ఛాంపియన్‌గా నిలిచినా అథ్లెట్ సుధా సింగ్ ఉత్తరప్రదేశ్‌ ముఖ్యమంత్రి యోగి ఆదిత్యనాథ్‌ చేతుల మీదుగా రూ.30లక్షల చెక్‌ తీసుకునేందుకు నిరాకరించింది.ఆసియా గేమ్స్ పతకాలు సాధించిన అథ్లెట్లకు ఆయా రాష్ట్ర ప్రభుత్వాలు నజరానాలతో సత్కరిస్తున్నారు.ఇందులో భాగంగా క్రీడాకారులకు చెక్కుల పంపిణీ చేస్తున్న సమయంలో సుధా సింగ్ తొలుత చెక్‌ తీసుకునేందుకు నిరాకరించారు.అంతేకాదు తనకి రూ.30 లక్షలు వద్దని ప్రభుత్వ ఉద్యోగం కావాలని సీఎం యోగిని కోరారు.ఉద్యోగం ఇస్తానని ముఖ్యమంత్రి హామీ ఇవ్వడంతో ఆ తర్వాత ఆమె చెక్‌‌ను అతను చేతుల మీదుగా అందుకున్నారు.

## డిప్యూటీ డైరెక్టర్‌ ఉద్యోగం
సుధా సింగ్ కి యూపీ స్పోర్ట్స్‌ , డైరెక్టరేట్‌లో డిప్యూటీ డైరెక్టర్‌ పదవి ఇవ్వడానికి నిరాకరించింది.దీంతో ఆమె ఆగ్రహం వ్యక్తం చేస్తూ చెక్‌ తీసుకోవడానికి నిరాకరించి కార్యక్రమం నుంచి వెళ్లిపోయారు.దాంతో ఆమెకు ఉద్యోగం ఇవ్వడాని యోగి ఆదిత్యనాథ్‌ ఒప్పుకోవడంతో మళ్ళీ సభాస్థలికి వచ్చారు.డిప్యూటీ డైరెక్టర్‌‌ పోస్టు ఇస్తే ఎంతోమంది క్రీడాకారులను ప్రోత్సహించవచ్చునని ఆమె భావిస్తున్నారు.

## సాధించిన పథకాలు

* 2010 ఆసియా క్రీడల్లో బంగారు పతకం
*2010 గ్వాంగ్‌జూ ఆసియా క్రీడల్లో, 2017 ఆసియా అథ్లెటిక్స్‌ చాంపియన్‌షిప్‌లో 3000 మీటర్ల స్టీపుల్‌చేజ్‌ విభాగంలో స్వర్ణ పతకాలు సాధించింది.
*2018 ఆసియా క్రీడల్లో 3 వేల మీటర్ల స్టీపుల్‌ఛేజ్‌లో రజత పతకం సాధించారు.
*2012 లండన్, 2016 రియో ఒలింపిక్స్‌ క్రీడల్లోనూ బరిలోకి దిగింది.

## మూలాలు

వర్గం:పద్మ పురస్కారాలు
వర్గం:భారత అథ్లెట్లు
వర్గం:క్రీడాకారులు
కవిస్రమాట్

thumb|కవిస్రమాట్ సినిమా పోస్టర్
**కవిస్రమాట్** 2021లో విడుదలైన తెలుగు సినిమా. లైఫ్ ఐస్ బ్యూటిఫుల్ క్రియేషన్స్ బ్యాన‌ర్‌పై ఎల్. బి. శ్రీ‌రామ్ నిర్మించిన ఈ సినిమాకు సవిత్ సి. చంద్ర దర్శకత్వం వహించాడు. ఎల్. బి. శ్రీరామ్, అనంత్‌, రామ‌జోగ‌య్య‌ శాస్త్రి , శ్రీఅన్వేష్  ప్రధాన పాత్రల్లో నటించిన ఈ సినిమా ఆగష్టు 29, 2021న విడుదలైంది.
## నటీనటులు
*ఎల్. బి. శ్రీరామ్  
*అనంత్‌  
*రామ‌జోగ‌య్య‌ శాస్త్రి  
*శ్రీఅన్వేష్
*టిఎన్ఆర్
*రాజ్ కందుకూరి

## సాంకేతిక నిపుణులు
*బ్యానర్:    లైఫ్ ఐస్ బ్యూటిఫుల్ క్రియేషన్స్
*నిర్మాత:   ఎల్. బి. శ్రీ‌రామ్
*కథ, స్క్రీన్‌ప్లే, దర్శకత్వం: సవిత్ సి. చంద్ర  
*సంగీతం: జోశ్య‌భ‌ట్ల‌
*సినిమాటోగ్రఫీ: రాంకిరణ్ రెడ్డి  
*ఎడిటర్ & పబ్లిసిటీ డిజైనర్: సతీష్ మద్దెల   
*ప్రొడక్షన్ హెడ్: శ్రీ అన్వేష్ ఉప్పులూరి  
*డి.ఐ & సౌండ్ ఎఫెక్ట్స్: రాజేష్ ఆర్.బి  
## మూలాలు

వర్గం:2021 తెలుగు సినిమాలు
పి.వెంక‌ట్రామి రెడ్డి

**పరుపాటి వెంక‌ట్రామి రెడ్డి** భారతదేశానికి చెందిన ఐఏఎస్ అధికారి. సిద్ధిపేట జిల్లా కలెక్టర్ గా బాధ్యతలు నిర్వహిస్తున్న ఆయన 2021 నవంబరు 15న తన ఉద్యోగానికి రాజీనామా చేశాడు. ఆయన 2021 నవంబరులో జరిగిన తెలంగాణ శాసనమండలి ఎన్నికల్లో ఎమ్మెల్యే కోటాలో టిఆర్ఎస్ ఎమ్మెల్సీ అభ్యర్థిగా ఖరారైయ్యారు. ఆయన ఈ పదవిలో 2021 డిసెంబరు 01 నుండి 2027 నవంబరు 30 వరకు కొనసాగుతాడు.
## జననం, విద్యాభాస్యం
వెంక‌ట్రామి రెడ్డి 1962 సెప్టెంబరు 21లో తెలంగాణ రాష్ట్రం, పెద్దపల్లి జిల్లా, ఓదెల మండలం, ఇందుర్తి గ్రామంలో పరుపాటి రాజిరెడ్డి, పుష్పలీల దంపతులకు జన్మించాడు. ఆయన డిగ్రీ పూర్తి చేశాడు.

## వృత్తి జీవితం
పి.వెంక‌ట్రామి రెడ్డి 1996లో గ్రూప్‌-1 ఉద్యోగం సంపాదించి ఉమ్మడి ఆంధ్రప్రదేశ్ రాష్ట్రంలో బందర్‌, చిత్తూరు, తిరుపతిలో ఆర్డీవోగా పనిచేశాడు. ఆయన 2002 నుండి 2004 వరకు మెదక్‌ ఉమ్మడి జిల్లా డ్వామా పీడీగా పనిచేశాడు. వెంకట్రామి రెడ్డి హుడా సెక్రటరీగా, జిహెచ్‌ఎంసి జోనల్ కమిషనర్‌గా పనిచేసి 2007లో ఐఏఎస్‌ హోదా పొందాడు. ఆయన 2015 మార్చి 24 నుంచి 10, అక్టోబరు 2016 వరకు ఉమ్మడి మెదక్ జిల్లా జాయింట్‌ కలెక్టర్‌గా పనిచేసి తెలంగాణ రాష్ట్రంలో జిల్లాల పునర్విభజన తరువాత 2016 అక్టోబరు 11న సిద్దిపేట జిల్లా కలెక్టర్‌గా బాధ్యతలు చేపట్టాడు.

పి.వెంక‌ట్రామి రెడ్డి 2018 సార్వత్రిక ఎన్నికల సమయంలో 8 నెలల పాటు సిరిసిల్ల కలెక్టర్‌గా, తర్వాత సిద్దిపేట కలెక్టర్, 2020 దుబ్బాక ఉప ఎన్నికల సమయంలో 15 రోజుల పాటు సంగారెడ్డి కలెక్టర్‌గా విధులు నిర్వహించి, ఎన్నికల అంతరం తిరిగి సిద్దిపేట జిల్లా కలెక్టర్‌గా బాధ్యతలు చేపట్టి  2021 నవంబరు 15న ఐఎఎస్ ఉద్యోగం నుంచి స్వచ్ఛంద పదవీ విరమణ చేశాడు.

## రాజకీయ జీవితం
వెంకట్రామి రెడ్డి టిఆర్ఎస్ ప్రభుత్వం ప్రజల కోసం ఎంతో కృషి చేస్తోందని, అభివృద్ధిలో తాను కూడా భాగస్వామ్యం కావాలని ఉద్యోగానికి రాజీనామా చేసి 2021 నవంబరు 16న తెలంగాణ రాష్ట్ర సమితి పార్టీలో చేరాడు. ఆయన 2021 నవంబరులో జరిగిన తెలంగాణ శాసనమండలి ఎన్నికల్లో ఎమ్మెల్యే కోటాలో టిఆర్ఎస్ ఎమ్మెల్సీ అభ్యర్థిగా ఖరారై, నవంబరు 22న ఎమ్మెల్సీగా ఎన్నికయ్యాడు.

## మూలాలు

వర్గం:ఐ.పి.ఎస్.ఆఫీసర్లు
వర్గం:1962 జననాలు
వర్గం:పెద్దపల్లి జిల్లా రాజకీయ నాయకులు
వర్గం:పెద్దపల్లి జిల్లా వ్యక్తులు
వర్గం:తెలంగాణ శాసనమండలి సభ్యులు
కె.వి. సుబ్బన్న

**కుంతగోడు విభుతి సుబ్బన్న** (20 ఫిబ్రవరి 1932 – 16 జూలై 2005) కన్నడంలో ప్రశంసలు పొందిన నాటకకర్త, రచయిత. ప్రపంచ ప్రఖ్యాత నినాసం (నీలనాకంఠేశ్వర నాట్య సంఘం) నాటక సంస్థకు స్థాపకుడు.  ఇది 1949లో సాగరలోని హెగ్గోడులో స్థాపించబడింది. నినాసం కె.వి. సుబ్బన్న మార్గదర్శకత్వంలో కన్నడ నాటక రంగానికి, ఇతర ప్రదర్శన కళలకు గణనీయమైన సహకారం అందించారు.  ప్రపంచంలోని అత్యుత్తమ చిత్రాలతో గ్రామీణ కర్ణాటకను సుసంపన్నం చేయడానికి అతను చేసిన కృషికి గుర్తింపుగా 1991లో జర్నలిజం, లిటరేచర్, క్రియేటివ్ కమ్యూనికేషన్ ఆర్ట్స్ లో అతనికి రామన్ మెగెసిసే అవార్డు లభించింది.  2004-05 లో అతనికి పద్మశ్రీ పురస్కారం లభించింది.

## కెరీర్
కర్ణాటకలో సోషలిస్టు ఉద్యమ సీనియర్ నాయకుడు శాంతావేరి గోపాల గౌడ ప్రభావంతో సుబ్బన్న సోషలిస్టు భావజాలాన్ని సమర్థించాడు.  కన్నడ నాటకాలను ప్రోత్సహించడానికి సుబ్బన్న కర్ణాటకలోని వివిధ ప్రాంతాల్లో శిక్షణా కేంద్రాలను ఏర్పాటు చేశాడు. నాటకరంగానికి సంబంధించిన సాహిత్యాన్ని కన్నడంలో ప్రచురించడానికి అక్షర ప్రకాశన అనే ప్రచురణ సంస్థను కూడా స్థాపించాడు, ఇందులో ఇతర భాషల నాటకాల అనువాదాలు కూడా ఉన్నాయి.

## అవార్డులు, గుర్తింపు

* 1991లో రామోన్ మెగసెసే అవార్డు
* 1994లో సంగీత నాటక అకాడమీ అవార్డు
* 2003లో సాహిత్య అకాడమీ అవార్డు 
* 2004లో పద్మశ్రీ 

## వ్యక్తిగత జీవితం
ఆయన కుమారుడు కె.వి.అక్షర కూడా నాటక రచయిత. 

## మూలాలు
వర్గం:కేంద్ర సంగీత నాటక అకాడమీ పురస్కార గ్రహీతలు
వర్గం:2005 మరణాలు
వర్గం:1932 జననాలు
వర్గం:రామన్ మెగసెసే పురస్కార గ్రహీతలు
వర్గం:పద్మశ్రీ పురస్కారం పొందిన కర్ణాటక వ్యక్తులు


## వెలుపలి లంకెలు
ఎటర్నల్స్

**ఎటర్నల్స్** 2021లో విడుదలైన ఇంగ్లీష్ సినిమా. మార్వెల్ కామిక్స్ రేస్ ఆధారంగా మార్వెల్ స్టూడియోస్ బ్యానర్ పై కెవిన్ ఫీజ్, నేట్ మూర్ నిర్మించిన ఈ సినిమాకు క్లోయీ జా దర్శకత్వం వహించగా వాల్ట్ డిస్నీ స్టూడియోస్ మోషన్ పిక్చర్స్ పంపిణీ చేసింది. ‘ఎటర్నల్స్’ సినిమా 2021 నవంబరు 5 న ప్రపంచ వ్యాప్తంగా విడుదలైంది. 
## కథ
ఏడు వేల సంవత్సరాల క్రితం డీవియంట్స్ అనే జీవుల నుంచి భూమిని కాపాడటానికి అరిషెమ్ ఆదేశాల మేరకు 10 మంది ఎటర్నల్స్ మన గ్రహానికి వస్తారు. వారే సెర్సి (గెమ్మా చాన్), ఇకారిస్ (రిచర్డ్ మాడెన్), కింగో (కుమయిల్ నాన్‌జానీ), స్ప్రైట్ (లియా మెక్‌హ్యూగ్), ఫాస్టోస్ (బ్రియాన్ టైరీ హెన్రీ), మకారి (లారెన్ రిడ్‌లాఫ్), డ్రూయిగ్ (బ్యారీ కియోగన్), గిల్‌గెమిష్ (డాన్ లీ), అజాక్ (సల్మా హయెక్), థెనా (ఏంజెలీనా జోలీ). డీవియంట్స్‌ను పూర్తిగా అంతం చేశాక వీరు విడిపోయి మనుషులతో కలిసి జీవిస్తూ ఉంటారు. సెర్సి, డేన్ విట్‌మన్ (కిట్ హారింగ్టన్) అనే మనిషిని ప్రేమిస్తూ ఉంటుంది. అయితే ఉన్నట్లుండి మళ్లీ డీవియంట్స్ తమ దాడులు మొదలు పెడతాయి. అసలు ఈ డీవియంట్స్‌ని ఎవరు పంపిస్తున్నారు? వీరు అవెంజర్స్‌తో కలిశారా? అనేదే మిగతా సినిమా కథ.
## నటీనటులు
*గెమ్మచాన్ 
*రిచర్డ్ మాడెన్
*ఏంజెలీనా జోలీ
*సల్మా హాయక్
*హరీష్ పటేల్ 
*లియా మెక్‌హగ్
*కుమాయిల్ నంజియాని  
*లరెన్ రిడల్ఫ్
*బ్యారీ కాగన్  
*డాన్ లీ
*బ్రెయిన్ టైరి హెన్రీ
## సాంకేతిక నిపుణులు
*బ్యానర్: మార్వెల్ స్టూడియోస్
*నిర్మాతలు: కెవిన్ ఫీజ్, నేట్ మూర్ 
*దర్శకత్వం: క్లోయీ జా
*సంగీతం: రామిన్ జావాడి
*సినిమాటోగ్రఫీ: బెన్ డెవిస్
## మూలాలు
మోహన్‌లాల్ పాండ్య

**మోహన్‌లాల్ పాండ్య**, గుజరాత్ రాష్ట్రానికి చెందిన స్వాతంత్ర్య సమరయోధుడు, రాజకీయ నాయకుడు, గాంధేయవాది. గుజరాత్‌లో మద్యపానం, నిరక్షరాస్యత, అంటరానితనంపై పోరాటం చేసినవారిలో ప్రముఖ వ్యక్తి.

## ఉద్యమంలో
మహాత్మా గాంధీ పిలుపుమేరకు క్విట్ ఇండియా ఉద్యమంలో చేరి గాంధేయవాదిగా పేరు సంపాదించాడు. 1909లో అహ్మదాబాద్‌లో వైస్రాయ్ మింటో, అతని భార్యపై పాండ్య బాంబు విసిరాడు. మింటోలు సురక్షితంగా బయటపడ్డారు. భారత స్వాతంత్ర్య ఉద్యమంలో గాంధీజీ, సర్దార్ వల్లభాయ్ పటేల్ ఇద్దరికీ పాండ్య సన్నిహిత సహచరుడిగా ఉన్నాడు. 

## ఇతర వివరాలు
బ్రిటిష్ ప్రభుత్వం స్వాధీనం చేసుకున్న భూమి నుండి మోహన్‌లాల్ పాండ్య ఉల్లిపాయలను పండించినందువల్ల గాంధీ "ఉల్లిపాయ దొంగ" అని పేరు పెట్టాడు.

## మూలాలు

వర్గం:గాంధేయవాదులు
వర్గం:గుజరాత్ వ్యక్తులు
వర్గం:గుజరాత్ స్వాతంత్ర్య సమర యోధులు
అమర్ బోస్

**అమర్ గోపాల్ బోస్** (1929 నవంబర్ 2 - 2013 జులై 12) బెంగాలీ అమెరికన్ వ్యాపారవేత్త, విద్యావేత్త. ఎలక్ట్రికల్ ఇంజనీరు, సౌండ్ ఇంజనీరు అయిన అమర్ బోస్ మసాచుసెట్స్ ఇన్‌స్టిట్యూట్ ఆఫ్ టెక్నాలజీలో (MIT) 45 ఏళ్ళ పాటు ఆచార్యుడిగా ఉన్నాడు. ఇతను బోస్ కార్పొరేషన్ కి వ్యవస్థాపక అధ్యక్షుడు కూడా. 2011 లో ఆయన తనకున్న చాలా షేర్లను MIT కి దానం చేసాడు. MIT ఈ షేర్లను అమ్ముకోలేదు, సంస్థ భాగస్వామిగా ఓటు చేయలేదు కానీ ఆ షేర్ల ద్వారా వచ్చే ఆదాయంతో విద్యా బోధన, పరిశోధనకోసం వెచ్చించగలదు.

## బాల్యం, విద్యాభ్యాసం
అమర్ బోస్ 1929 నవంబరు 2 న అమెరికాలోని ఫిలడెల్ఫియా, పెన్సిల్వేనియా లో జన్మించాడు. అతని తండ్రి నోనీ గోపాల్ బోస్ భారతదేశంలో బెంగాల్ ప్రాంతానికి చెందినవాడు. అతని తల్లి షార్లెట్ ఫ్రెంచి, జర్మన్ మూలాలు కలిగిన అమెరికన్ మహిళ. నోనీ గోపాల్ బోస్ భారత స్వాతంత్ర్య పోరాటంలో పాల్గొన్నాడు. అతని రాజకీయ కార్యకలాపాల కారణంగా బ్రిటిష్ ప్రభుత్వం చేతిలో నిర్బంధానికి గురై, బ్రిటీష్ పోలీసుల నుంచి తప్పించుకోవడం కోసం 1920వ దశకంలో అమెరికాకు వెళ్ళిపోయాడు. తల్లి షార్లెట్ ఫ్రెంచి, జర్మన్ మూలాలు కలిగిన ఒక పంతులమ్మ అయినా తనకన్నా బెంగాలీ లక్షణాలు కనబరచేది అని బోస్ తల్లి గురించి చెప్పేవాడు. ఆమె హిందూ తత్వశాస్త్రం, వేదాంతశాస్త్రాల మీద అత్యంత ఆసక్తి కలిగి ఉంటూ శాకాహారాన్ని భుజిస్తూ ఉండేది.

బోస్ కు 13 ఏళ్ళ వయసులోనే ఎలక్ట్రానిక్స్ మీద, వ్యాపారం మీద ఆసక్తి కలిగింది. రెండో ప్రపంచ యుద్ధ సమయంలో తమ కుటుంబానికి ఆసరాగా ఉండటం కోసం తన బడి స్నేహితులను సహోద్యోగులుగా చేసుకుని, తమ గ్యారేజిలో రైలు బొమ్మలు, హోం రేడియోలు మరమ్మత్తులు చేసేవాడు.

## వృత్తి
గ్రాడ్యుయేషన్ పూర్తి అయిన తర్వాత బోస్ మసాచుసెట్స్ ఇన్‌స్టిట్యూట్ ఆఫ్ టెక్నాలజీ లో అసిస్టెంట్ ప్రొఫెసరుగా చేరాడు. ఈ తొలి రోజుల్లో బోస్ 1956 లో అధునాతన స్టీరియో స్పీకర్ సిస్టం కొనుగోలు చేశాడు. అప్పటికి అది ఎంతో ఆధునిక సాంకేతిక పరిజ్ఞానాన్ని వాడినా అందులో వచ్చే ధ్వని మాత్రం ఆయనను నిరాశపరిచింది. నేరుగా ప్రదర్శనలో విన్నట్టు ఆయనకు అనిపించలేదు. ఈ అసంతృప్తి ఆయనను రాబోయే రోజుల్లో అధునాతన స్టీరియో స్పీకర్ల మీద విస్తృత పరిశోధనకు పురిగొల్పింది.
ధ్వని శాస్త్రంలో ఆయన చేసిన విస్తృత పరిశోధనలు ఇంట్లో కూర్చునే ఒక ప్రదర్శన హాలులో వినిపించే ఇంపైన ధ్వనిని వెలువరించగల స్టీరియో లౌడ్ స్పీకర్ల తయారీకి దారి తీశాయి. ఆయన ఎక్కువగా దృష్టి కేంద్రీకరించిన సైకోఅకౌస్టిక్స్ సంబంధిత పరిశోధనలు తాను భవిష్యత్తుల్లో నెలకొల్పబోయే సంస్థ పరికరాల్లో చెరగని ముద్ర వేశాయి.

1964 లో తాను స్థాపించబోయే సంస్థ పెట్టుబడి కోసం ఏంజెల్ ఇన్వెస్టర్లను సంప్రదించాడు. ఇందులో తనకు MIT లో థీసిస్ అడ్వైజర్ అయిన యుక్-వింగ్ లీ కూడా ఉన్నాడు. తన పరిశోధనా రంగంలో బోస్ కు లభించిన ముఖ్యమైన పేటెంట్లు సంస్థకు ఆయువుపట్టుగా నిలిచాయి.

1980వ దశకంలో బోస్ వాహనాల్లో ఉపయోగించే ఎలక్ట్రోమాగ్నెటిక్ షాక్ అబ్సార్బర్స్ ని కనుగొన్నాడు. ఇవి అంతకు ముందు పరికరాలతో పోలిస్తే వాహనాలను కుదుపుల నుంచి సమర్థవంతంగా రక్షిస్తాయి.

## మూలాలు

వర్గం:1929 జననాలు
వర్గం:2013 మరణాలు
సి ఇంథ్రాథిత్

**సి ఇంథ్రాథిత్** లేదా **శ్రీ ఇంద్రాదిత్య** (థాయ్: ศรีอินทราทิตย์) ప్రముఖ థాయ్ లాండ్ దేశ రాజు. నాటి సుఖోత్ రాజ్యానికి మొట్ట మొదటి చక్రవర్తిగా పేరు పొందాడు. ఇతను 1238 నుండి 1270 వరకు రాజ్యాన్ని పాలించాడు. ఫ్రా రుయాంగ్ (พระร่วง) అనే రాజవంశ స్థాపకుడిగా ఇతను ఘనత పొందాడు. విదేశీయులు "సియామ్"గా నియమించబడిన ప్రాంతంలో వీరు ఆవిర్భవించినందుకు మొట్ట మొదటి చారిత్రాత్మక సియామీ రాజుగా పేరు పొందాడు. వీరిది కంబోడియన్ యోక్ నుండి థాయ్ రాజ్యాలను విడిపించిన రాజవంశం.
## పేరు-నిర్దారణ
మొదట్లో ఇతన్ని ఫో ఖున్ బ్యాంగ్ క్లాంగ్ హావో (థాయ్: พ่อขุนบางกลางหาว) అని పిలిచేవారు, అంటే “ఆకాశాన్ని పాలించే ప్రభువు” అని అర్థం. ఈ పేర్ల చుట్టూ ఉన్న సమాచారం ఎపిగ్రాఫ్‌ల పరిమితులను వివరిస్తుంది. ఇవి శాసనాలు, ఎపిగ్రాఫ్‌లు, గ్రాఫిమ్‌లను గుర్తించడం ద్వారా, వాటి అర్థాలను స్పష్టం చేయడం ద్వారా, తేదీలు, సాంస్కృతిక సందర్భాల ద్వారా ఏర్పడ్డాయి. స్టెల్స్‌పై చెక్కబడిన పాఠాలు తరచుగా ఎగువ లేదా దిగువ భాగాలను కోల్పోతాయి, దీని వలన రచన లేదా రచయితల గురించి నిర్దారణ చేయడం క్లిష్టతరం అవుతుంది. ఈ సమస్యల వలన ఇంథ్రాథిత్ తన ప్రారంభ జీవితంలో హావో (หาว) అని పిలువడేవాడు.
## జీవితం
అతని పాలనకు ముందు, బ్యాంగ్ క్లాంగ్ హవో బ్యాంగ్ యాంగ్ చీఫ్, ఖైమర్ సామ్రాజ్యం పశ్చిమ ప్రాంతాలకు చెందిన భూభాగాన్ని పాలించాడు.  ఈ భూభాగం ఇప్పుడు థాయ్‌లాండ్ ఉత్తర-మధ్య ప్రాంతంలో ఉంది.  

బ్యాంగ్ క్లాంగ్ హవో, ముయాంగ్ రాట్‌కు చెందిన ఖున్ ఫా ముయాంగ్‌తో కలిసి తిరుగుబాటు చేయాలని నిర్ణయించుకుని, అంగ్కోర్ నుండి స్వాతంత్ర్యం ప్రకటించుకున్నారు. ఖైమర్ నియంత్రణ, దాని నిషేధిత ప్రాంతాలు తిరుగుబాటుకు కీలకమైన ప్రేరణలుగా మారాయి. తద్వారా ఖైమర్ విస్తృతమైన రక్షణ సామర్థ్యం, సంసిద్ధత బలహీనపడి, తిరుగుబాటుకు పరోక్షంగా సహాయపడింది. బ్యాంగ్ క్లాంగ్ హవో సి సచ్చానాలైని స్వాధీనం చేసుకుని ఫా ముయాంగ్‌కు ఇచ్చాడు.  ఫా ముయాంగ్ అతనికి సుఖోథాయ్ ఇవ్వడం ద్వారా అతను తిరిగి ఇచ్చాడు.

ఫో ఖున్ బ్యాంగ్ క్లాంగ్ హవో సుఖోథైలో రాజుగా ప్రకటించబడ్డాడు, ఇతను "ఆదిత్యన్ ఇంద్ర" నుండి అనువదించబడిన సంస్కృత మూలం, సి ఇంథ్రాథిత్ అనే రాజరిక పేరును స్వీకరించాడు.  అతని నైపుణ్యం, ధైర్యసాహసాలు రాజ్యంలోని ప్రజలను బాగా ఆకట్టుకున్నాయి, ఆ విధంగా అతని ఫ్రా రువాంగ్ ("గ్లోరియస్ ప్రిన్స్") అనే బిరుదును పొందాడు. ఈ బిరుదు సుఖోథాయ్ వంటి తదుపరి పాలకులందరికీ ఇవ్వబడింది, తద్వారా ఫ్రా రువాంగ్ మొదటి థాయ్ రాజవంశం ఏర్పడింది.
## కుటుంబం
సి ఇంథ్రాథిత్ కుటుంబంలో అతని రాణి సుయంగ్, ముగ్గురు కుమారులు ఉన్నారు.  పెద్దవాడు చిన్న వయస్సులోనే మరణించాడు. రెండవ వ్యక్తి పేరు బాన్ ముయాంగ్. అతని మూడవ కుమారుడు, ఖైమర్ అనే యువరాజును ఏనుగులపై ఎక్కి పోరాడి ఓడించాడు. ఈ ఘనతకు గుర్తింపుగా ఇతనికి రామ్ ఖమ్‌హెంగ్ ("రామా ది బోల్డ్") అని పేరు పెట్టారు. సి ఇంథ్రాథిత్ సుమారు 1270 లో మరణించాడు. అతని కుమారుడు బాన్ ముయాంగ్ అతని తరువాత రాజయ్యాడు.
## మూలాలు

వర్గం:థాయిలాండ్
నాగ భైరవ

**నాగ భైరవ** కౌసల్య పిక్చర్స్ బ్యానర్‌పై  భీమవరపు బుచ్చిరెడ్డి సమర్పణలో బి.కౌసల్య నిర్మించిన తెలుగు సినిమా. ఇది 1984, మార్చి 29వ తేదీన విడుదల అయ్యింది. 
## నటీనటులు
* పండరీబాయి
* శివకృష్ణ
* కవిత
* విజయలలిత
* నరసింహరాజు
* జీవా
* హరిబాబు
* రాజ్‌వర్మ
* కాంతారావు
* వంకాయల సత్యనారాయణ
* సుత్తి వేలు
* సాక్షి రంగారావు
* ఝాన్సీ
* శ్రీలక్ష్మి
* డబ్బింగ్ జానకి
* వల్లం నరసింహారావు
* టెలిఫోన్ సత్యనారాయణ
* గరగ

## సాంకేతికవర్గం
* దర్శకత్వం: కె.ఎస్.రెడ్డి
* నిర్మాత: బి.కౌసల్య
* సంగీతం: కె.చక్రవర్తి
* కథ, మాటలు: పేరాల
* పాటలు: రాజశ్రీ

## మూలాలు

## బయటిలింకులు
* 

వర్గం:కాంతారావు నటించిన సినిమాలు
వర్గం:సాక్షి రంగారావు నటించిన సినిమాలు
వర్గం:సుత్తి వేలు నటించిన సినిమాలు
కలియుగ దైవం (సినిమా)

**కలియుగ దైవం** 1983, ఆగష్టు 25న విడుదలైన భక్తిరస ప్రధానమైన తెలుగు సినిమా. శ్రీ రాఘవేంద్ర ఆర్ట్ క్రియేషన్స్ పతాకంపై ఈ చిత్రాన్ని ఎం.రోసిరాజు దర్శకత్వంలో నిర్మించారు. 
## నటీనటులు

* శరత్ బాబు
* శారద
* అల్లు రామలింగయ్య
* పి.ఎల్.నారాయణ
* త్యాగరాజు
* మాడా
* జీవా
* రాంబాబు
* కె.విజయ
* పి.ఆర్.వరలక్ష్మి
* మమత
* పండరీబాయి
* గిరిజ
* జయవాణి
* విజయబాల
* టెలిఫోన్ సత్యనారాయణ
* కాశీనాథ్ తాతా
* ఏచూరి
* దుత్తలూరి రామారావు - పూజారి
* మాస్టర్ శీను
* మాస్టర్ శివాజి
* మాస్టర్ శరవణన్
* బేబి సీత
* డబ్బింగ్ జానకి
* ఎం.ప్రభాకర్‌రెడ్డి
* కవిత

## సాంకేతిక వర్గం
* నిర్మాతలు: బి.జె.రెడ్డి, సి.కమలమ్మ, ఎన్.ఆర్.భారతి
* కథ,స్క్రీన్ ప్లే, దర్శకత్వం: ఎం.రోసిరాజు
* సంగీతం: సత్యం
* పాటలు: వీటూరి

## మూలాలు

## బయటిలింకులు
* 

వర్గం:శరత్ బాబు నటించిన సినిమాలు
వర్గం:శారద నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:పి.ఎల్.నారాయణ నటించిన సినిమాలు
వర్గం:త్యాగరాజు నటించిన సినిమాలు
వర్గం:ప్రభాకర్ రెడ్డి నటించిన సినిమాలు
వర్గం:భక్తి సినిమాలు
కొత్తకొండ విఠలేశ్వరాలయం

**కొత్తకొండ విఠలేశ్వరాలయం** (బర్రె గుడి), తెలంగాణ రాష్ట్రం, హన్మకొండ జిల్లా, హుస్నాబాద్ శాసనసభ నియోజకవర్గం, భీమదేవరపల్లి మండలంలోని కొత్తకొండ గ్రామంలో ఉన్న పురాతన దేవాలయం. పశుసంపదను కాపాడే దేవుడిగా విఠలేశ్వరస్వామి ఇక్కడ కొలువైవున్నాడు.

## చరిత్ర
ఇక్కడి దేవుడు గోవులను సంరక్షించే దేవుడిగా ప్రజలు భావిస్తారు. పూర్వకాలంలో చుట్టూ అడవి, గుట్టల మధ్యఉన్న ఈ దేవాలయ సమీపంలోనే స్థానిక యాదవులు ఆవులు, బర్రెలు, గొర్రెలు మేపుకునేవారు. అందుకోసమే ఈ దేవాలయానికి ‘బర్రె గుడి’ అని పేరు వచ్చింది.

అయితే, ఇక్కడి విఠోబా సాంప్రదాయం, ప్రధాన ఆలయ పుట్టుపూర్వోత్తరాల గురించి అనేక వాదనలు ఉన్నాయి. 13వ శతాబ్దానికి ముందే విఠలేశ్వరస్వామి గ్రామ దేవుడిగా పూజలందుకున్నాడని చరిత్రకారులు చెబుతున్నారు. రిచర్డ్‌ మాక్స్‌వెల్‌ ఈటన్‌ రాసిన ‘ఎ సోషల్‌ హిస్టరీ ఆఫ్‌ దక్కన్‌’ అనే పుస్తకం ఆధారంగా ఆరవ శతాబ్దానికే విఠోబాను గ్రామదైవంగా ఆరాధించారని తెలుస్తోంది.

## నిర్మాణం
కాకతీయుల కాలంలో 13వ శతాబ్దంలో ఈ దేవాలయాన్ని నిర్మించినట్లు చరిత్రకారుల అభిప్రాయం. దేవాలయ ప్రధాన ద్వారానికి రెండువైపులా హనుమంతుడు, గరుత్మంతుడి విగ్రహాలు ఉన్నాయి. దేవాలయంలోని శివుడి పానపట్టంపై మూల విరాట్టు, ఆ కింది భాగంలో రకుమాయి (రుక్మిణీదేవి) కొలువైవున్నారు. ఈ దేవాలయ ప్రాంగణంలో లక్ష్మీదేవి దేవాలయం కూడ ఉందికానీ, అక్కడ అమ్మవారి విగ్రహం లేదు. ప్రధాన దేవాలయంలోని విఠలేశ్వరుడి విగ్రహ నడుంకు కట్టిన గుడ్డ, సన్నని పట్టీ, నడుం చుట్టూ మేఖల ఉంది. అయితే విగ్రహం నాలుగు చేతులలో, రెండు చేతులు ధ్వంసమయ్యాయి. 

## ఇతర వివరాలు
శిథిలావస్థకు చేరుకున్న ఈ దేవాలయాన్ని పరిరక్షించాలని గ్రామపంచాయతీ పాలకవర్గం నిర్ణయించడంతో సర్పంచ్‌తోపాటు పాలకవర్గ సభ్యులు ఆలయ సంరక్షణ బాధ్యతలు తీసుకున్నారు. దేవాలయాన్ని అందంగా తీర్చిదిద్ది, చుట్టూ కంచెను నిర్మించి, పూల మొక్కలతో పల్లె ప్రకృతి వనాన్ని ఏర్పాటుచేయడంతోపాటు దేవాలయానికి మరమ్మతులు చేపట్టారు. 

## మూలాలు

## వెలుపలి లంకెలు
వర్గం:హన్మకొండ జిల్లా దేవాలయాలు
వర్గం:తెలంగాణ పుణ్యక్షేత్రాలు
వర్గం:విష్ణు దేవాలయాలు
తక్కెళ్లపల్లి రవీందర్ రావు

**తక్కెళ్లపల్లి రవీందర్ రావు** తెలంగాణ రాష్ట్రానికి చెందిన రాజకీయ నాయకుడు. ఆయన 2021 నవంబరులో జరిగిన తెలంగాణ శాసనమండలి ఎన్నికల్లో ఎమ్మెల్యే కోటాలో టిఆర్ఎస్ ఎమ్మెల్సీ అభ్యర్థిగా ఖరారైయ్యారు. ఆయన ఈ పదవిలో 2021 డిసెంబరు 01 నుండి 2027 నవంబరు 30 వరకు కొనసాగుతాడు.

## జననం, విద్యాభాస్యం
తక్కెళ్లపల్లి రవీందర్ రావు 1964 సెప్టెంబరు 9లో తెలంగాణ రాష్ట్రం, మహబూబాబాద్‌ జిల్లా, చిన్న గూడూరు మండలం, విస్సంపల్లి గ్రామంలో జన్మించాడు. ఆయన డిగ్రీ వరకు చదువుకున్నాడు.

## రాజకీయ జీవితం
తక్కెళ్లపల్లి రవీందర్ రావు 1983లో తెలుగుదేశం పార్టీ ద్వారా రాజకీయాల్లోకి వచ్చాడు. ఆయన టీడీపీలో గ్రామ పార్టీ అధ్యక్ష స్థానం నుంచి ఉమ్మడి వరంగల్‌ జిల్లా సంయుక్త కార్యదర్శిగా వివిధ హోదాల్లో పనిచేసి 2004లో జరిగిన అసెంబ్లీ ఎన్నికల్లో టీడీపీ టికెట్ ఆశించాడు, కొన్ని కారణాల వల్ల వేం నరేందర్‌రెడ్డికి టికెట్ దక్కడంతో ఆయన గెలుపు కోసం పనిచేశాడు. రవీందర్ రావు 2007లో తెలంగాణ రాష్ట్ర సమితి పార్టీలో చేరాడు. ఆయన వరంగల్‌ జిల్లా టిఆర్ఎస్ అధ్యక్షునిగా, రాష్ట్ర కార్యదర్శిగా, ప్రధాన కార్యదర్శిగా వివిధ హోదాల్లో పనిచేశాడు. ఆయన 2019లో హుజూర్‌నగర్‌ నియోజకవర్గం, 2021లో నాగార్జునసాగర్‌ నియోజకవర్గం ఉప ఎన్నికల ఇన్‌ఛార్జిగా పనిచేశాడు. ఆయన తెలంగాణ శాసనమండలికి 2021లో జరిగిన ఎన్నికల్లో ఎమ్మెల్యే కోటా ఎమ్మెల్సీ ఎన్నిక‌ల్లో 2021 నవంబరు 16న టిఆర్ఎస్ ఎమ్మెల్సీ అభ్యర్థిగా ఖరారై, నవంబరు 22న ఎమ్మెల్సీగా ఎన్నికయ్యాడు.

## మూలాలు

వర్గం:1964 జననాలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:మహబూబాబాదు జిల్లా రాజకీయ నాయకులు
వర్గం:మహబూబాబాదు జిల్లా వ్యక్తులు
వర్గం:తెలంగాణ శాసనమండలి సభ్యులు
ఒక చిన్న ఫ్యామిలీ స్టోరీ

**ఒక చిన్న ఫ్యామిలీ స్టోరీ** 2021లో విడుదల అయిన తెలుగు వెబ్ సిరీస్. పింక్‌ ఎలిఫెంట్స్‌ పిక్చర్స్‌ బ్యానర్ పై నీహారిక కొణిదెల నిర్మించిన ఈ వెబ్ సిరీస్ కు మహేష్ ఉప్పాల దర్శకత్వం వహించాడు. సంగీత్ శోభన్, సిమ్రాన్‌ శర్మ, తులసీ, నరేశ్‌ ప్రధాన పాత్రల్లో నటించిన ఈ వెబ్ సిరీస్ ట్రైల‌ర్‌ను కింగ్ అక్కినేని నాగార్జున విడుదల చేయగా, వెబ్ సిరీస్ 2021 నవంబర్ 19న జీ5 లో విడుదల అయింది.

## కథ
హరిదాస్ (వీకే నరేష్), రుక్మిణి (తులసి) దంపతులకు ఓ కుమారుడు మహేష్ (సంగీత్ శోభన్) ఇంజనీరింగ్‌ పూర్తి చేసి ఏ పని చేయకుండా నిర్లక్ష్య జీవితాన్ని గడిపే యువకుడు. మహేష్ తన వీధిలో ఉండే కీర్తి (సిమ్రాన్ శర్మ)ని  ప్రేమిస్తుంటాడు.  అకస్మాత్తుగా అతని తండ్రి మరణించడంతో అతని కుటుంబాన్ని పోషించే బాధ్యత అతడిపై పడుతుంది. అప్పుడే తన తండ్రి (నరేష్) రూ.25 లక్షల బ్యాంకు రుణం తీసుకున్నట్లు తెలుస్తుంది. ఈఎంఐ కట్టడం కోసం తప్పనిసరిగా ఉద్యోగం చేయాల్సిన పరిస్థితి ఏర్పడుతుంది. మహేష్ తన తండ్రి తీసుకున్న అప్పు తీర్చగలడా ? మహేశ్ తండ్రి ఆ రుణం ఎందుకు తీసుకున్నాడు?  అప్పుడు మహేష్ ఏం చేశాడు? చివరకు ఏమైంది? అనేదే మిగతా సినిమా కథ.

## నటీనటులు
* సంగీత్ శోభన్-  మహేష్ 
*సిమ్రాన్ శర్మ
*తులసి  
*నరేశ్‌
*రాజీవ్ కనకాల
*గెటప్ శ్రీను
*వీర శంకర్  
*‘టెంపర్’ వంశీ

## సాంకేతిక నిపుణులు
*బ్యానర్:  పింక్‌ ఎలిఫెంట్స్‌ పిక్చర్స్‌
*నిర్మాత:  నీహారిక కొణిదెల 
*కథ, స్క్రీన్‌ప్లే, దర్శకత్వం: మహేష్ ఉప్పాల
*కథ, మాటలు: మానసా శర్మ
*సంగీతం: పీకే. దండి
*సినిమాటోగ్రఫీ:  రాజు ఎదురొలు 
*ఎడిటర్ : ప్రవీణ్ పూడి
*పాటలు:  శ్రీమణి

## మూలాలు

## బయటి లింకులు
* 

వర్గం:2021 తెలుగు వెబ్​సిరీస్‌లు
బంటీ ఔర్ బబ్లీ 2

**బంటీ ఔర్‌ బబ్లీ 2** 2021లో విడుదల కానున్న హిందీ సినిమా. యశ్ రాజ్ ఫిలిమ్స్ బ్యానర్ పై ఆదిత్య చోప్రా నిర్మించిన ఈ సినిమాకు వరుణ్ వి. శర్మ దర్శకత్వం వహించాడు. సైఫ్ అలీ ఖాన్, రాణీ ముఖర్జీ,  సిద్ధాంత్ చతుర్వేది, షర్వారీ నటించిన ఈ సినిమా నవంబర్ 19న విడుదల కానుంది.

## నటీనటులు

*సైఫ్ అలీ ఖాన్  
*రాణీ ముఖర్జీ
*సిద్ధాంత్ చతుర్వేది   
*శార్వరి వాఘ్
*పంకజ్ త్రిపాఠి  
*యశ్‌పాల్ శర్మ  
*లేట్ మోహిత్ బేగెల్ 
*అస్రాని 
*గోపాల్ దత్
*ప్రేమ్ చోప్రా
*లంకేశ్ భరద్వాజ్ 
*నీరజ్ సూద్ 
*నిశికాంత్ దీక్షిత్
*సోనాల్ మధుశంకర్

## సాంకేతిక నిపుణులు
*బ్యానర్:  యశ్ రాజ్ ఫిలిమ్స్
*నిర్మాత:  ఆదిత్య చోప్రా
*కథ, స్క్రీన్‌ప్లే, దర్శకత్వం:  వరుణ్ వి.శర్మ
*సంగీతం: శంకర్-ఎహ్సాన్-లోయ్
*సినిమాటోగ్రఫీ:  గవేమిక్ యూ అరి
***సహ ఛాయాగ్రాహకుడు: [[శరవణమరుత్తు సుందరపాండి]]**
## పాటలు

## మూలాలు
బాబాసాహెబ్ పురందరే

బాబాసాహెబ్ పురందరే(29 జూలై 1922 - 15 నవంబర్ 2021)గా ప్రసిద్ధి చెందిన **బల్వంత్ మోరేశ్వర్ పురందరే** మహారాష్ట్రకు చెందిన రచయిత. చరిత్రకారుడు. అతని రచనలు ఎక్కువగా 17వ శతాబ్దపు మరాఠా సామ్రాజ్య స్థాపకుడు చత్రపతి శివాజీ మహారాజ్ జీవితానికి సంబంధించిన సంఘటనలపై ఆధారపడి ఉంటాయి. పూణే పీష్వాల చరిత్రను కూడా బాబాసాహెబ్ పురందరే అధ్యయనం చేశాడు. 1970ల ప్రారంభంలో శివసేనలో బాలాసాహెబ్ థాకరేతో పాటు సీనియర్ పార్టీ నాయకులుగా మాధవ్ దేశ్‌పాండే, మాధవ్ మెహెరేతో పాటు ఆయన గణనీయమైన కృషికి ప్రసిద్ధి చెందాడు. మహారాష్ట్ర ప్రభుత్వం ఇచ్చే అత్యున్నత పౌర పురస్కారమైన మహారాష్ట్ర భూషణ్ అవార్డు 2015లో లభించింది. భారతదేశపు రెండవ అత్యున్నత పౌర పురస్కారమైన పద్మవిభూషణ్ 25 జనవరి 2019న లభించింది.

## జీవిత చరిత్ర
బాబాసాహెబ్ పురందరే భార్య నిర్మలా పురందరే కూడా ప్రముఖ సామాజిక కార్యకర్త. ఆమె పూణేలో వనస్థలి సంస్థను స్థాపించింది. ఆమె గ్రామీణ మహిళలు, పిల్లల అభివృద్ధికి కృషి చేసింది. ఆమె సోదరుడు శ్రీ గా మజ్‌గావ్కర్, బాబాసాహెబ్ పురందరే లకు సాహిత్య రంగంలో సన్నిహిత సంబందం ఉంది. బాబాసాహెబ్ పురందరేకు ఒక కుమార్తె మాధురీ, ఇద్దరు కుమారులు అమృత్, ప్రసాద్ ఉన్నారు. వీరందరూ మరాఠీ సాహిత్య రంగంలో సేవలందిస్తున్నారు. మాధురీ పురందరే ప్రసిద్ధ రచయిత్రి మాత్రమే కాక చిత్రకారిణి, గాయని కూడా.

వృద్ధాప్య సంబంధిత వ్యాధుల కారణంగా ఆయన 99 సంవత్సరాల వయసులో పూణేలో 15 నవంబర్ 2021న మరణించాడు.

## మూలాలు
అద్భుతం

**అద్భుతం** 2021లో విడుదలైన సినిమా. మహతేజ క్రియేషన్స్, ఎస్.ఒరిజినల్స్ బ్యానర్ల పై శేఖర్ మొగుల్ల, సృజన్ యరబోలు, సాయి కుమార్ మండవ  నిర్మించిన ఈ సినిమాకు మల్లిక్ రామ్ దర్శకత్వం వహించాడు. తేజ సజ్జా, శివాని రాజశేఖర్‌, దేవీ ప్రసాద్ ప్రధాన పాత్రల్లో నటించిన ఈ సినిమా ట్రైలర్ ని నవంబర్‌ 9న విడుదల చేసి,  సినిమాను నవంబర్‌ 19న డిస్నీ ప్లస్ హాట్‌స్టార్‌లో విడుదలైంది. ఈ సినిమా థియేటర్లలో విడుదల కాలేదు.

## కథ
సూర్య(తేజ సజ్జ) ఓ టీవీ ఛానల్‌లో యాంకర్‌గా పని చేస్తూ ఉంటాడు. హైదరాబాద్‌లో ఒకరోజు వాతావరణం విచిత్రంగా ప్రవర్తిస్తూ ఉంటుంది. సెల్‌ఫోన్ కాల్స్ జంప్ వంటివి జరుగుతున్నాయని కథనాలు వస్తూ ఉంటాయి. జీవితం తను అనుకున్నట్లు సాగకపోవడంతో ఆత్మహత్య చేసుకోవాలనుకుంటాడు. తన ఫోన్‌కు తానే మెసేజ్‌ పంపించుకుంటాడు.కానీ ఆ మెసేజ్‌ వెన్నెల (శివానీ)అనే అమ్మాయి ఫోన్‌కు వెళుతుంది. కొన్నాళ్లు పరిచయం పెరిగాక సూర్య 2019లోనూ, వెన్నెల 2014లోనూ ఉన్నారని ఇద్దరికీ తెలుస్తుంది. అస్సలు ఇదంతా ఎలా సాధ్యం ? సూర్య ఫ్లాష్ బ్యాక్ ఏంటి ? వెన్నెల కి సూర్య కి అప్పట్లో ఏమైనా కనెక్షన్ ఉందా? చివరికి ఎం జరిగింది ? అనేదే మిగతా సినిమా కథ. 

## నటీనటులు
*తేజ సజ్జా  
*శివాని రాజశేఖర్‌
*సత్య 
*చమ్మక్ చంద్ర 
*దేవి ప్రసాద్
*శివాజీ రాజా
*మండవ సాయి కుమార్ 

## పాటల జాబితా
*పేరేంటి ఊరేంటి, రచన: కృష్ణకాంత్, గానం. యోగి శేఖర్ , సమీరా భరద్వాజ్
*అరెరే ఏంటి.ఈ దూరం , రచన: సత్య యామిని, గానం. స్వీకర్ ఆగస్తయ్య
*
*

## సాంకేతిక నిపుణులు
*బ్యానర్లు:  మహతేజ క్రియేషన్స్, ఎస్.ఒరిజినల్స్
*నిర్మాతలు: శేఖర్ మొగుల్ల, సృజన్ యరబోలు,మండవ సాయి కుమార్ 
*కథ: ప్రశాంత్ వర్మ
*దర్శకత్వం: మల్లిక్ రామ్ 
*స్క్రీన్ ప్లే, మాటలు: లక్ష్మీ భూపాల
*సంగీతం: రధన్ 
*సినిమాటోగ్రఫీ:  విద్యాసాగర్ చింతా
*ఎడిటింగ్: గ్యారీ బిహెచ్

## మూలాలు

## బయటి లింకులు
*
ఊరికి ఉత్తరాన

**ఊరికి ఉత్తరాన** 2021లో విడుదలైన తెలుగు సినిమా. ఈగల్‌ ఐ ఎంటర్‌టైన్‌మెంట్స్‌ బ్యానర్ పై వెంకటయ్య వనపర్తి నిర్మించిన ఈ సినిమాకు సతీష్ పరమవేద దర్శకత్వం వహించాడు. నరేన్ వనపర్తి,దీపాలి శర్మ, రామరాజు, ఆనంద చక్రపాణి ప్రధాన పాత్రల్లో నటించిన ఈ సినిమా నవంబర్ 19న విడుదలైంది.

## కథ
జీవితంలో ఏదైనా సాధించాలని భావించి చదువుకోవడం కోసం స్కూల్‌లో చేరిన హీరో ఎలా ప్రేమలో పడ్డాడు? వాళ్ల ప్రేమకు ముగింపు ఏమిటి? అనేదే సినిమా కథ.
## నటీనటులు
*నరేన్ వనపర్తి
*దీపాలి శర్మ
*రామరాజు 
*ఆనంద చక్రపాణి 
*అంకిత్ కొయ్య
*రూప లక్ష్మి
*లావణ్య రెడ్డి
*ప్రేమ్ సాగర్

## సాంకేతిక నిపుణుల
*బ్యానర్: ఈగల్‌ ఐ ఎంటర్‌టైన్‌మెంట్స్‌
*నిర్మాత: వనపర్తి వెంకట రత్నం
*రచన,దర్శకత్వం : సతీష్ పరమవేద 
*సినిమాటోగ్రఫీ : శ్రీకాంత్ అరుపుల
*సంగీతం: భీమ్స్ సిసిరోలియో
*పాటలు: సురేష్ గంగుల, పూర్ణ చారి
*ఎడిటింగ్ :శివ శర్వాని
*కథ, స్క్రీన్ ప్లే, డైలాగ్స్ :ఉదయ్, నాగమణి రాజు
*సహా నిర్మాత :హుస్సేన్ నాయక్
*లైన్ ప్రొడ్యూసర్స్: నవీన్ చందా, త్రిలోక్ నాధ్ గడ్ల
*ఎక్సిక్యూటివ్ ప్రొడ్యూసర్ :మాల్యా కందుకూరి

## మూలాలు

వర్గం:2021 తెలుగు సినిమాలు
వర్గం:2021 సినిమాలు
వర్గం:2022 తెలుగు సినిమాలు
వర్గం:2022 సినిమాలు
వర్గం:2023 తెలుగు సినిమాలు
వర్గం:2023 సినిమాలు
బుర్హాన్‌పురం (ఖమ్మం అర్బన్ మండలం)

**బుర్హాన్‌పురం** తెలంగాణ రాష్ట్రం, ఖమ్మం జిల్లా, ఖమ్మం (అర్బన్) మండలానికి చెందిన గ్రామం. 2016 లో చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం  పాత ఖమ్మం జిల్లా లోని ఇదే మండలంలో ఉండేది. ఇది మండల కేంద్రమైన ఖమ్మం (గ్రా) నుండి 4 కి. మీ. దూరం లోను, సమీప పట్టణమైన ఖమ్మం నుండి 4 కి. మీ. దూరంలోనూ ఉంది.

## సమీప గ్రామాలు
బల్లేపల్లి, ఖానాపురం హవేలీ, వెలుగుమట్ల, ధంసలపురం, దానవాయిగూడెం, మల్లెమడుగు 

## ఉప ప్రాంతాలు
దాబలబజార్, ధారేడు, గాంధీచౌక్, గొల్లపహాడ్, గుడిమళ్ళ, గూడూరుపహాడ్, గుట్టలబజార్, కాచిరాజుగూడెం, కమంచికల్, లక్ష్మీపురం, పాండ్రేగుపల్లి, పాపట్‌పల్లి, సీతారాంపురం, తంగంపాడు, తీర్థాల, వెంకటగిరి, ట్రంకు రోడ్డు మొదలైనవి ఉన్నాయి.

## ప్రార్థనా మందిరాలు
* శ్రీ లక్ష్మీనర్సింహస్వామి దేవాలయం
* గణేష్ దేవాలయం
* సాయిబాబా దేవాలయం
* రామాలయం
* మస్జిద్ - ఇ - బుర్హాన్
* మస్జిద్-ఎ-వహిదియా

## రవాణా
ఇక్కడికి సమీపంలోని ఖమ్మం, మల్లెమడుగు ప్రాంతాలలో రైల్వే స్టేషన్లు, రోడ్డు కనెక్టివిటీ ఉంది.

## ఇతర వివరాలు
బుర్హాన్‌పురంలోని రఘుపతినగర్ లో స్థానిక పార్కు ఉంది. ఇది ప్రతిరోజు ఉదయం 8 గంటల నుండి సాయంత్రం 6 గంటల వరకు తెరువబడి ఉంటుంది. ఈ పార్కులో వివిధ రకాల చెట్లు, పూలు ఉన్నాయి.

## మూలాలు

## వెలుపలి లంకెలు